
Predgovor 


Izvorno pisana na njemačkom, ova se jedinstvena kuharica 
zasniva na znanstvenim načelima koji objedinjuju fiziku i 
medicinu. Stoga je trebalo mnogo brige i pažnje u prevođenju 
ovog važnog djela za dobrobit kako laika tako i stručnih osoba. 


Doktorica Johanna Budwig — znanstvenica, autorica i 
predavačica — provela je više od pola svojih 85 godina 
objašnjavajući svoju jednostavnu istinu svijetu — kako će 
višestruko nezasićene esencijalne masne kiseline (poput onih 
u lanenom ulju), kada se kombiniraju s visokokvalitetnim 
bjelančevinama (koje čine esencijalne masnoće lako topivima) 
sprječavati toksične i štetne nakupine u svim tkivima. 


Njezin osjećaj za pripremanje hrane je samo produžetak 
njenih znanstvenih otkrića i mnoge će inspirirati kada postupno 
počnu osjećati entuzijazam ove zapanjujuće žene što je bila 
prožeta životnom radosti. 


Vrlo mladi i ne tako mladi, sportaši i rekonvalescenti imat će 
velike koristi, ako se pridruže jednostavnom načinu prehrane 
opisanom na ovim stranicama. 


Hipokrat je napisao "...neka vam hrana bude lijek!", a dr. 
Budwig nam pokazuje kako! 


Alexander Pazitch — izdavač 


UVOD 


Moje me iskustvo u savjetovanju pacijenata dovelo je do ovog 
zaključka: nije više dovoljno jednostavno savjetovati ljude da 
izbjegavaju škodljive masnoće i kemijske konzervanse u hrani 
— umjesto toga ja im govorim da se priklone prirodi što je 
moguće više kad biraju masnoće, voće, povrće i žitarice. 
Gledajući objektivno, ovaj bi savjet trebao pomoći čak i 
ozbiljno bolesnim od raka kako bi povratili zdravlje i snagu. 


Nažalost, ljudi koji kod kuće pripremaju hranu, imaju manja 
znanja o kulinarstvu. Ta znanja imaju profesionalni kuhari, dok 
mi ostali uglavnom poznajemo samo sol, biber, vlasac i peršin. 
Kuhajući sa spomenutim jednostavnim začinima, domaćice i 
domaćini ne mogu poboljšati okus hrane bez da posegnu za 
već pripravljenim dodacima jelima kao što su kocke za juhu ili 
dodaci za meso. Mnogo je ugodnije za cijelu obitelj ako onaj 
koji kuha zna kako dodati svom kuhanju osobni pečat. Način 
kuhanja trebao bi povećati zadovoljstvo obitelji što su kod 
kuće. Hraneći se boljom hranom kod kuće, odustat ćete od 
izlazaka u restorane, pogotovo zbog toga što se tamo 
pripremaju loše i pregrijane masnoće. 


Pravilan izbor i upotreba masnoća je od izuzetne važnosti za 
cijelu obitelj, utičući čak i na njihovu emocionalnu dobrobit. 
Ova će vam kuharica uljno-proteinske prehrane predstaviti 
način kako da se usredotočite samo na optimalne namirnice. 


Ova je kuharica zamišljena ne samo da pomogne bolesnima, 
već i svima onima koji žele pomoći bolesnima u ozdravljenju. 


Dr. Johanna Budwig 


Oleolux masnoća 


Ova se smjesa često spomijne u knjizi i ona je oblik masnoće 
koja se može mazati na kruh, dodavati povrću, heljdi, rižu i 
mnogo čemu drugome, a može biti i sastojak juha. 


Sastojci: 

250 g kokosove masnoće 
1 glavica luka 

10 režnjeva češnjaka 

125 ml lanenog ulja 


Priprema jela: 

Prerežite jednu srednje veliku glavicu crvenog luka te otvorenu 
polovicu prepržite na vrućoj kokosovoj masnoći (oko 100*C). 
Pržite ju oko 15 minuta, dodajte 10 režnjeva češnjaka i pržite 
sve zajedno ne više od 3 minute. Ohladite smjesu u 
zamrzivaču dok se ne ohladi (1/2 sata do 1 sat). Procijedite 
sve zajedno kroz cjedilku u 125 ml lanenog ulja. Takvu smjesu 
držite u hladnjaku sve do upotrebe u jelima. 


Važno: pravilo je da nikada ne zagrijavate laneno ulje ili 
Oleolux. Ako ih dodajete umacima, znajte da se osjetljive 
nezasićene masne kiseline donekle mogu zaštititi pomoću 
sulfhidrilne' skupine koja se nalazi u začinima (npr. papar). | s 
tom zaštitom, ne zagrijavajte Oleolux dulje od minute! 


Ulje — vitalni sastojak našeg vremena 
Laneno je ulje uvijek stvaralo čuda. Masnoće reguliraju 
cjelokupni metabolizam, daju energiju, sudjeluju u stvaranju 


! Rječnik pojmova: 

- sulfhidril, sulfhidrilna grupa - odnosi se na kemijske spojeve vrlo slične alkoholima a 
koji se još nazivaju tioli ili merkaptani. Kod tih je spojeva umjesto -OH skupine, vezana 
-SH skupina na atom ugljika kao kod alkohola uz još prisutne atome vodika (npr. 
CHaSH - metanetiol) 


novih stanica i u tome su značajnije od bilo kojih hranjivih tvari 
(ugljikohidrata, bjelančevina i masnoća). 


Ali ako prirodne masnoće zamijenimo s masnoćama koje su 
umjetno izmijenjene, oslabljene i načinjene kako se ne bi 
kvarile na dulji rok (kako bi se izbjegla oksidacija masti), tada 
je uništena kompletna osnova zdravog hranjenja. Takve 
blokirajuće tvari u organizmu glavni su uzrok modernih bolesti 
(rak, bolesti srca i krvožilnog sustava, reumatoidni artritis, 
dijabetes...). Ali pomoć je dostupna u obliku visoko aktivnih 
prehrambenih masnoća, koje možemo naći u prirodi, a tu 
prvenstveno mislim na laneno ulje i odgovarajuće namaze. 
Također je potrebno pravilno uravnotežiti masnoće i proteine, 
te je tako nastala ova uljno-proteinska prehrana. 


Općenito o prehrani za bolesne 

Unutar ove prehrane (dijete), bolesnima se nadasve 
preporučuje uzimati čašu soka kiselog kupusa ujutro i navečer. 
Također preporučam pijenje svježe iscijeđenog voćnog ili 
povrtnog soka tokom cijelog dana. Gledajući sokove, treba 
izabrati samo čiste i prirodne sokove (bez dodanog šećera). 
Ali izbjegavajte slatke jabukovače, a nadasve umjetna sladila. 


Od iznimne je važnosti da bolesni (među njima mislim i na 
dijabetičare) troše dozvoljene količine lanenog ulja _ ili 
pripremljenu mješavinu Oleoluxa“. U kasnijoj fazi je dozvoljeno 
uzimanje ulje pšeničnih klica, kao i pola čaše vina dnevno. 


Ovaj način prehrane daje potpuni unos makronutrijenata u 
organizam, koji se preporuča i ljudima koji se izlažu naporima 
(radnicima, sportašima). 


Doručak (za bolesne) 


: Način domaće pripreme Oleoluxa pročitajte na stranici XXX 


Svakodnevno za doručak možete jesti kućno priređene 
muesle. Stavite dvije žličice* Linomela* u zdjelicu ili duboki 
tanjur. Prekrijte ih svježim voćem (kao što su jagode ili drugo 
bobičasto voće, trešnje, marelica, breskva, ribana jabuka, 
naranča, banana ili neka voćna salata). Tada pripremite 
kremastu smjesu (tj. dobro izmiješanu) lanenog ulja i svježeg 
kravljeg sira (u Njemačkoj, Austriji i Sloveniji se umjesto 
kravljeg sira najčešće stavlja skuta), začinite smjesu orašastim 
plodovima kao što su orasi, bademi, lješnjaci, te dodajte 
limunovog soka. Ova se krema prelije preko voća kao što se 
stavlja šlag na voćnu salatu. Slobodno završno ukrasite s 
orašastim plodovima, voćem, grožđicama i sličnim. Kao 
namaz na kruhu koristite samo Oleolux (maslac ili margarin 
nisu prihvatljivi). Ako ste gladni, prije podneva pojedite bilo 
koju vrstu sira i rotkvice, paradajz, krastavac i slično. Ako 
obožavate guščju mast s tvrdim sirom, tada ćete uživati u 
Oleoluxu sa sirom. Kao piće možete poslužiti biljne čajeve, a 
povremeno je dozvoljeno ispiti i šalicu crnog (indijskog) čaja. 


Ručak (za bolesne) 

Za ručak ne smijete jesti nikakvo meso. Kao predjelo 
preporučam salatu od sirovog povrća. Kako biste začinili 
salatu, koristite samo laneno ulje ili u kombinaciji s bučinim 
uljem. Ulje koje u trgovini možete naći pod imenom ulje za 
salatu NE smijete konzumirati! Mogu se upotrijebiti sve vrste 
zelene salate, kao i ribano gomoljasto povrće (cikla, mrkva, 
koleraba, rotkva, gavez...) — vidi recepte pod brojem 57. - 77., 
a posebice pod brojem 70. 


3 Pod pojmom žličica smatra se čajna žlica volumena cca. 5 ml, dok pod pojmom žlica 
misli se na jušnu žlicu volumena 15 ml. 
: LINOMELO - Pripravak koji je patentiran od strane autorice dr. Johanne Budwig, 


Linomel je mješavina zdrobljenih sjemenki lana i meda, može se nabaviti u 
Njemačkoj, umjesto Linomela može se upotrijebiti mljevene lanene sjemenke 


izbjegavajte kemijski tretirano voće 


Za desert možete poslužiti jelo standardne kombinacije svježi 
kravlji si — laneno ulje (SKS/LU) kao što je opisano pod 
brojevima 1. do 16. 


Za ručak se mogu koristiti sve vrste svježeg povrća. Oleolux 
se smije dodati tek nakon što je povrće skuhano. Preporuča se 
sezonsko povrće. 


Za boležljive: pripremite pire krumpir s Oleoluxom i malo 
mlijeka. Skuhajte krumpire u kori i prekinite ih kuhati što je 
prije moguće (a da su jestivi). Poslužite ih u kori. Heljda je 
naročito preporučljiva kao nadomjestak krumpiru. 


Večera (za bolesne) 

Večernje jelo mora biti lagano i mora se pojesti ranije, oko 18 
sati. Kao jedna mogućnosti može se pripremiti toplo jelo od 
riže, heljde, zobi, sojininih ljuspica, kvaščevih pahuljica i 
ostalih pahuljica koje se mogu naći u dućanima zdrave hrane. 


Prema vašem ukusu, ova se jela mogu prirediti kao juhe ili 
kuhano pirjano jelo, i može biti začinjeno s umacima, povrćem, 
i servirano kao ukusna juha ili kombinirana sa slatkim voćem. 
Voće je preporučljivo jesti sirovo, a po mogućnosti i naribano. 
Kao ukusni dodatak, dućani zdrave hrane nude dobre, 
pripremljene, a ipak zdrave namaze od soje. 


Prehrambene smjernice za prva četiri tjedna 
uljno-proteinske prehrane 


Najvažnije za uljno-proteinsku prehranu je odstranjivanje onih 
masnoća koje su teške za probavu. Umjesto se njih u toj 
prehrani nalaze jednostavno probavljive "4dobre masnoće" koje 
su primarne i koje povećavaju energiju i vitalnost. 


Nadalje, hranjivi se sastojci trebaju odabrati na način da se 
izbjegnu konzervansi koji se ponašaju kao respiratorni otrovi u 
staničnom disanju. Nasuprot konzervansima tu je svježa i 
nekuhana hrana koja je bogata u onim elementima koji 
potpomažu nezavisnu apsorpciju kiska u naš organizam. 
Okvir ovog načina prehrane je upotreba cjelovitih, odnosno 
potpunih prehrambenih namirnica koje imaju regenerativni 
učinak. Ipak nemojte uljno-proteinsku prehranu pomiješati s 
prehranom koja je jednostavno lagana i koja ne predstavlja 
stres za organizam. Mnoge se vrste svježeg povrća trebaju 
jesti sirove i možete pariti samo svježe povrće! Izbjegavajte 
konzervirano ili na drugi način sačuvano povrće. Sirove 
namirnice treba uključiti u svaki obrok, ili kao dio salate ili u 
kombinaciji s toplim jelom. Masnoće se mogu široko 
upotrebljavati ali uvijek u ravnoteži s bjelančevinama (npr. 
svježi kravlji sir i laneno ulje, koje se upotrebljava u mnogim 
varijacijama, predstavljaju značajnu porciju takve energetski 
bogate i krepke prehrane). 


Prijelazno razdoblje na uljno-proteinsku prehranu 

Na dan prijelaza treba jesti samo Linomel (250 g) i ništa drugo. 
Smije se piti svježi iscijeđeni sokovi, ili čisti prirodni sokovi 
(bez dodanog šećera). Također se mogu uzimati svježe 
istisnuti povrtni sokovi (preporučujem sok od mrkve, od celera 
s jabučnim sokom, ili sok od cikle s jabučnim sokom). Važno je 
osigurati najmanje tri puta dnevno topli napitak kao što su biljni 
čajevi (npr. čaj od mente - metvice, šipkov čaj ili čaj od crnog 
sljeza). Zasladiti smijete samo s medom. Ni u kojem slučaju ne 


smijete dodati šećer. Dozvoljen je i sok od grožđa koji se može 
koristiti za zaslađivanje drugih nezaslađenih, čistih sokova. 
Prijepodne je dozvoljen i crni čaj. Za jako bolesne, preporučam 
"šampanjski doručak", što se sastoji od šampanjca i Linomela. 
Ovaj prijelazni dan se nadasve preporuča ozbiljno bolesnim 
ljudima, a dobro se podnosi. 


Dnevni plan: 
Prije doručka - čaša kupusovog soka ili mlaćenice (buttermilk). 


Doručak 

Jedite redovito muesle pripremljene kako slijedi: 

Stavi 2 žlice Linomela u zdjelicu. Pokrijte ga slojem svježeg 
sezonskog voća (jagode, maline, kupine, borovnice, joste, 
ribizle, trešnje, marelice, breskve, ribane jabuke). Sada 
pripremite mješavinu svježeg kravljeg sira i lanenog ulja 
(SKS/LU). 


Dodajte tri žlice lanenog ulja na 100 do 125 grama svježeg 
sira, malo mlijeka (2 žlice) i dobro promiješajte sve dok se ulje 
sasvim ne upije. Na kraju dodajte 1 žlicu meda. Kako biste 
imali svaki dan drugačiji okus možete dodati: pulpu ružinog 
šipka, sok krkavine_ ili drijenka, ostale voćne sokove, ili 
usitnjene orašaste plodove. Maslac se ne preporuča. Trebaju 
se posluživati samo biljni čajevi, dok se crni čaj može piti samo 
povremeno. 


U 10 sati popijte čašu svježe iscijeđenog soka od mrkve, 
celera i jabuke ili od cikle i jabuke. 


Ručak 

a) sirova salata kao predjelo 

Pripremite majonezu od sira i lanenog ulja: 

Izmiješajte dvije žlice lanenog ulja, dvije žlice mlijeka i dvije 
žlice svježeg kravljeg sira. Zatim dodajte dvije žlice limunovog 
soka ili jabučnog octa i začinite s 1 žličicom senfa i biljaka kao 
što su mažuran, kopar, peršin idrugo. Možete dodati i 
isjeckane kisele krastavce. Za zasoliti, izvrsna je začinska sol. 


Mješavina svježeg sira i lanenog ulja u kombinaciji sa senfom i 
malo banane izvrsna je kao dodatak salati (dresing). U 
koncepciji prehrane na bazi ulja i bjelančevina smjesa od 
svježeg kravljeg sira i lanenog ulja povećava hranjivu 
vrijednost sirove hrane. Upotrebom raznih začinskih trava 
uvijek je moguće pripremiti novo iznenađenje i učiniti sirove 
laneno ulje. Dobro je razmotriti i upotrebu korjenastog povrća i 
gomolja, kao što su ribana mrkva, koraba rotkvice, kiseli 
kupus, korijen gaveza, cvjetača, ribani hren i peršin, kao 
dodatak zelenoj salati. 


b) Kuhani obroci i povrće na pari 

Kuhani obroci i povrće na pari mogu se također sastojati od 
krumpira i, naročito, od riže, zobi i prosa. Kao masnoća smije 
se koristiti samo Oleolux, jer on ima bolji okus na povrću nego 
laneno ulje. Povrće se jednostavno kuha na pari ili u malo 
vode i prije posluživanja se pomiješa s malo Oleoluxa i začini 
začinskim travama. Kao ukusni dodatak može se koristiti i 
kvalitetni umak od soje. 


Pripravak od svježeg kravljeg sira i lanenog ulja može se 
poslužiti i s jelima od krumpira, a posebno je ukusan kad je 
začinjen _kimom, vlascem, peršinom ili drugim travama. Kad 
kombiniramo ovu smjesu s krumpirom, može se dodati malo 
više lanenog ulja (također pogledajte recepte 29—56. za 
chutney — ljuto indijsko jelo). 


c) Deserti 

Poslužite jelo od svježeg kravljeg sira i lanenog ulja kao za 
doručak, izmjenjujući razno voće zbog raznolikosti. Za slatko 
jelo od svježeg kravljeg sira i lanenog ulja vrlo su ukusne 
kombinacije poput kreme od limuna, vina, od banane i kreme 
od vanilije, a uvijek je zgodno upotpuniti jelo svježim voćem. 


Oko 4 popodne 

Za bolesne se preporučuje mala čaša prirodnog vina, 
šampanjca ili čistog soka, uvijek u kombinaciji s 1-2 žlice 
Linomela. 


Navečer 

Večernji bi obrok trebao biti lagan i rano poslužen, oko 6 
popodne. Topli obrok se može pripremiti s rižom, heljdom, 
zobenim ili sojinim pahuljicama ili nekim drugim pahuljicama 
koje se mogu naći u dućanima za zdravu prehranu. Najbolje 
se podnose i najhranjivija su jela od heljdinog ljuštenog zrna. 
Ta se jela mogu pripremiti u obliku juhe ili u čvršćoj formi i 
mogu se kombinirati s ukusnim umacima po vlastitom ukusu. 
Slatkim umacima i juhama treba obilno dodati masnoću u 
energije. Za zaslađivanje koristite samo med. Izbjegavajte 
šećere. Ne preporučujem pripravke _ od pšeničnih klica, 
međutim, ulje od pšeničnih klica (1 žličica 2 puta dnevno) 
može se dodati ovom programu za oporavak. 


Strogo zabranjeno 

U ova prva četiri tjedna zabranjene su sve vrste masti 
životinjskog porijekla, margarin, "ulja za salatu", kao i maslac. 
Isto tako i svi gotovi mesni proizvodi, jer oni obično sadrže 
štetne konzervanse. Konzervirana mesa su strogo zabranjena, 
a i kobasice treba potpuno izbjeći. Kupujte samo čiste, 
nezaslađene voćne sokove. Priprema soka je vrlo važna, jer 
su sokovi koji sadrže konzervanse manje vrijedni od onih 
potpuno prirodnih. 


Također zabranjeno 
Pekarski proizvodi; nikako ne podržavam korištenje peciva jer 
često sadrže štetne i biološki bezvrijedne masnoće. 


Naročito preporučljivo 

Snažno preporučujem sok od kiselog kupusa ujutro, na prazan 
želudac i sirovu mrkvu, rotkvice, paprike, sirove šparoge, 
sirovu cvjetaču, korabu i druga, po mogućnosti organski 


uzgojena povrća (a koja se mogu jesti sirova). Orašaste 
plodove, naročito orahe _i brazilske oraščiće, nemojte 
ograničavati samo na sporedne male obroke, nego ih ugradite 
kao bitan dio u svoj plan prehrane. (Pogledajte umake od 
orašastih plodova s povrćem i/ili salatama — 137.-139.). 
Orašaste plodove treba obilno koristiti i u desertima. 


Umjesto slatkiša i bombona djeci treba davati orašaste 
plodove (s datuljama, suhim smokvama, grožđicama, suhim 
šljivama ili suhim brusnicama). U ideji ovog pristupa prehrani 
potiče se slobodno korištenje začinskog svježeg i sušenog 
bilja zimi. Oni koji vole laneno ulje ne trebaju se bojati začina i 
mirodija. 


Linomel muesli za doručak 
Sastojci: 

1 žličica meda 

100 g svježeg kravljeg sira 

3 žlice mlijeka 

3 žlice linomela 

3 žlice lanenog ulja 

svježe voće i voćni sokovi 
orašasti plodovi 


Priprema: 

Stavite 2 žlice linomela u malu zdjelicu i prekrijte sloj 
sezonskog voća. Izaberite miješano voće (voćnu salatu) ili 
samo jednu vrstu voća ili bobičastog voća. Zimi se može na 
mnogo načina upotrijebiti grubo naribana jabuka, može se 
dodavati sok od trešnje, borovnica ili dunje, ili grožđice, 
marelice i sl., natopljene u soku od jabuke. 


Krema od svježeg kravljeg sira i lanenog ulja 

Pomiješajte med, mlijeko i laneno ulje po mogućnosti u 
mikseru (blender). Dodajte postupno, u malim količinama, 
svježi kravlji sir i miješajte dok krema ne postane glatka i dok 
se ulje ne upije. Može se dodati malo mlijeka. 


Ova se smjesa može svaki dan drugačije začiniti dodavanjem 
orašastih plodova, banana, soka od limuna, soka od limuna i 
naranče pomiješanih u omjeru 1 : 2, kakaa, narezanog 
kokosovog oraha, pulpe šipka, voćnih sokova (uvijek se 
dodaju zadnji), vanilije, cimeta, ananasa itd. Sloj voća se 
prekrije kremom od svježeg sira i lanenog ulja, a onda se 
ukrasi orašastim plodovima ili voćem. 


Laneno ulje pomaže da tijelo apsorbira i koristi kisik. Svježi 
zrak je važan za one koji se ne osjećaju dobro. Jako se 
preporučuje vježbanje na svježem zraku, koliko vam to snaga 
dozvoljava. Uravnoteženo odmaranje i oporavljanje je jednako 
važno za ozdravljenje. Pacijenti koji nisu vezani za krevet 
često ne postižu pravi ritam između odmaranja i trošenja 
postojeće energije. Oboje je korisno za oporavak. 


Svježi kravlji sir i laneno ulje 

Kombinacija svježeg kravljeg sira i lanenog ulja predstavlja 
suvremeni fenomen. Ta jednostavna formula potaknula je 
nova znanstvena otkrića o tome kako možemo spriječiti i 
smanjiti mnoge štete koje našem zdravlju uzrokuju umjetne 
masnoće, slaba prehrana ili drugi toksini. Svježi sir s lanenim 
uljem daje mnogim ljudima koji nisu zdravi novu snagu, novi 
životni poticaj, vitalnost i volju da opet postanu zdravi. Zelja je 
stvaraoca ovog znanstvenog pravca, autora ove knjige, da 
ponudi pomoć na više načina,što je moguće većem broju 
pacijenata. Otkrila sam novi način prehrane kroz snagu ulja od 
prirodnih sjemenki. 


Jako je važno danas da koristimo — samo masnoće i 
bjelančevine najbolje kvalitete. Današnja moderna teorija da 
čovjek treba jesti hranu s niskom razinom masnoća je 
nepotpuna, jer su se te teorije bazirale na lošim i prehrambeno 
bezvrijednim masnoćama. Danas bolesnici trebaju "dobre 
masnoće", koje se lako probavljaju i metaboliziraju i koje 
pretvaraju masnoću zajedno s kisikom u energiju. U 


kombinaciji sa svježim kravljim sirom te su masnoće topive u 
Vodi i lakše se asimiliraju. 


Prema osobnom ukusu pacijent može radije koristiti slađe 
mueslije za doručak, ili kombinacije s voćem, ili mu se više 
sviđaju jači okusi, pa uživa u ulju sa svježim sirom kao za 
salate ili u kombinaciji s kimom, začinskim biljem i mirodijama, 
na kruhu ili s krumpirom. Skrbeći o bolesnoj osobi potrebno je 
njen ukus otkriti vješto i sa suosjećanjem. Raznolikost je vrlo 
važna jer će pacijent svakodnevno uzimati velike količine 
svježeg kravljeg sira s lanenim uljem. Sezonsko voće 
omogućuje nešto raznolikosti, ali ga treba posluživati u 
različitim oblicima. Za sugestije pogledajte naslov Deserti na 
strani XXX. Ljubav prema pacijentu pomoći će vam da dobijete 
nove ideje. Ljubav i briga za bolesnika su također važan 
sastojak u svim receptima koji su ovdje navedeni. Oni koji 
razviju ljubav za ovu vrstu prehrane, dok se brinu za nekoga 
tko nije zdrav, a i mijenjajući svoj vlastiti način života, bit će još 
bolje osposobljeni da dobro kuhaju za pacijenta i da naprave 
ukusnija i nova jela. 


Pripremanje svježeg kravljeg sira s lanenim uljem predstavlja 
suštinski dio prehrane na bazi ulja i bjelančevina. Sljedeći 
recepti sadrže preko 500 mogućih varijanti. Prilagođena 
pojedinačnom ukusu, svakom bi pacijentu trebala prijati ova 
suštinski regenerativna hrana. Recepti na bazi svježeg 
kravljeg sira i lanenog ulja potječu iz srži dijete na bazi ulja i 
bjelančevina. 


Svježi kravlji sir i laneno ulje za doručak 
Recepti 1.-15. 


M 
Svježi kravlji sir i laneno ulje u mueslima za doručak 
(nekoliko varijanti) 


Osnovni sastojci: 

2 žlice linomela 

3 žlice lanenog ulja 

2 žlice mlijeka 

100 g svježeg kravljeg sira 
1 žličica meda 

različiti dodaci za okus 


Priprema: 

Stavite 2 žlice linomela u malu zdjelicu i prekrijte slojem na 
kockice narezanog svježeg sezonskog voća. Zatim pripremite 
kremu od svježeg kravljeg sira i lanenog ulja kako slijedi: 
pomiješajte laneno ulje, mlijeko i med u mikseru, postepeno 
dodajući svježi kravlji sir. Kad smjesa postane jednolična, 
začinite ju vanilijom, cimetom ili kombinacijom kao što je 
banana s limunovim ili narančinim sokom, dodajte bobičasto 
voće i slično. 


2. 
Svježi kravlji sir i laneno ulje kao muesli za doručak s 
kupinama i vanilijom 


Sastojci: 

koristite osnovni recept 1. 
3 žlice kupina 

1/2 žličice vanilije 


Priprema: 

Na dno male zdjelice stavite linomel i prekrijte ga slojem 
kupina. Pripremite kremu od kravljeg sira i lanenog ulja, 
zasladite s 1/2 žličice vanilije i malo više meda nego u 
osnovnom receptu 1. Čisti sok od kupina preliven preko ove 
kombinacije čini je jako ukusnom. 


3. 
Svježi kravlji sir s lanenim uljem kao muesli za doručak s 
kupinama 


Sastojci: 

vidi osnovni recept 1. 

1 šalica kupina 

1 šalica soka od grožđa ili svježe grožđe 
1 šalica oraha 


Priprema: 

Prekrijte linomel s polovicom zrelih kupina, prelijte malo soka 
od grožđa preko toga. Izmiješajte drugu polovicu kupina s 
kremom od svježeg sira i lanenog ulja, a zatim dodajte orahe. 
Kupine zahtijevaju malo više zaslađivanja, pa ćemo im dodati 
soka od grožđa i malo meda. 


4. 
Svježi kravlji sir s lanenim uljem kao muesli za doručak s 
kupinama 


Sastojci: 
vidi osnovni recept 1. 
1 šalica malina 


Priprema: 

Stavite pola malina preko muesla. Drugu polovicu kašasto 
izmiksajte i umiješajte je u kremu od svježeg sira i lanenog 
ulja. Prelijte preko voća. 


5 
Svježi kravlji sir s lanenim uljem kao muesli za doručak s 
ogrozdom i pinjolima 


Sastojci: 

vidi osnovni recept 1. 
2 žlice ogrozda 

3 žlice crvenog ribizla 
3 žlice pinjola 


Priprema: 

Prekrijte 2 žlice muesla ogrozdom. Izmiješajte crveni ribizl s 
kremom od svježeg kravljeg sira i lanenog ulja i prelijte to 
preko ogrozda. Pospite pinjolima. 


6 
Svježi kravlji sir s lanenim uljem kao muesli za doručak s 
crvenim ribizlom 


Sastojci: 
vidi osnovni recept 1. 
220 g crvenog ribizla 


Priprema: 
Podijelite crveni ribizl na dva jednaka dijela i stavite pola ribizla 
preko muesla. Umiješajte drugu polovicu ribizla u kremu od 
svježeg sira i lanenog ulja s medom i prelijte tu smjesu preko 
voća u zdjelici. Ovo jelo možete ukrasiti s malo crvenog ili 
crnog ribizla ili s malo bijele kreme od sira i ulja. 


7: 
Svježi kravlji sir s lanenim uljem kao muesli za doručak s 
crnim ribizlom 


Sastojci 
Vidi osnovni recept 1 


2-3 obilate žlice crnog ribizla 
1/2 žličice vanilije 


Priprema: 

Prekrijte 2 žlice muesla crnim ribizlima, pa preko njih prelijte 
kremu od svježeg kravljeg sira i lanenog ulja i vanilije, kako je 
opisano u receptu1. 


8. 
Svježi kravlji sir s lanenim uljem kao muesli za doručak s 
ogrozdom i vanilijom 


Sastojci: 

vidi osnovni recept 1. 
2 žlice ogrozda 

1/2 žličice vanilije 


Priprema: 

Prekrijte 2 žlice muesla sa zrelim, prepolovljenim ogrozdima. 
Tada pripremite kremu od svježeg kravljeg sira i lanenog ulja s 
vanilijom kao u receptu 1, prelijte preko ogrozda i poslužite. 


9. 
Svježi kravlji sir s lanenim uljem kao muesli za doručak s 
vanilijom i jagodama 


Sastojci: 

osnovni sastojci iz recepta 1. 
2 žlice jagoda 

1/2 žličice vanilije 


Prriprema: 

Prekrijte 2 žlice muesla jagodama. Zatim pripremite kremu od 
svježeg sira i lanenog ulja i dodajte 1/2 žličice čistog praha 
vanilije. Prelijte ovu kremu preko jagoda i poslužite. 


10. 
Svježi kravlji sir s lanenim uljem kao muesli za doručak s 
borovnicama i orasima 


Sastojci: 

osnovni sastojci iz recepta 1. 

1 jabuka ili neko drugo voće po izboru 
1 žlica borovnica 

1 žlica oraha 


Priprema: 

2 žlice muesla u zdjelici prekrijte ribanom jabukom ili drugim 
voćem po izboru. Izmiješajte 2-3 žlice borovnica s kremom od 
svježeg sira i lanenog ulja, dodajte šaku oraha i promiksajte 
vrlo kratko. Orasi smiju biti samo lagano zdrobljeni. Ovakva 
krema od svježeg sira i lanenog ulja je vrlo ukusna. 


11. 
Svježi kravlji sir s lanenim uljem kao muesli za doručak sa 
čistim, nezašećerenim sokovima 


Sastojci: 

osnovni sastojci iz recepta 1. 

1 jabuka 

100 ml nezaslađenog soka (trešnja, borovnica, crveni ribizl) 


Priprema: 

Prekrijte 2 žlice muesla ribanom jabukom. Prelijte preko toga 
100 ml soka od trešanja ili borovnica. Pripremite kremu od 
svježeg sira i lanenog ulja tako da prvo izmiješate ulje, mlijeko 
i med, a onda postepeno dodajete svježi kravlji sir, dok smjesa 
ne bude potpuno jednolična. Konačno dodajte 1/2 žličice 
čistog praha vanilije. Prelijte to preko voća i poslužite bez 
miješanja. 


12. 
Svježi kravlji sir s lanenim uljem kao muesli za doručak s 
pasjim (vučjim) trnom (morskom krkavinom) 


Sastojci: 

osnovni sastojci iz recepta 1. 
1 jabuka 

sok od 1 naranče 

1 žlica soka od pasjeg trna 


Priprema: 

Prekrijte 2 žlice muesla ribanom jabukom i preko toga prelijte 
narančin sok. Pripremite kremu od svježeg sira i lanenog ulja 
na sljedeći način: izmiješajte ulje, mlijeko, med i kravlji sir. 
Začinite 1 žlicom prirodnog, nezaslađenog soka od morske 
krkavine. Prelijte ribanu jabuku ovom kremom i poslužite. 


13. 
(A) Svježi kravlji sir s lanenim uljem kao muesli za 
doručak s breskvama 


Sastojci: 

2 žlice linomela 

3 žlice lanenog ulja 

2 žlice mlijeka 

100 g svježeg kravljeg sira 
1 žličica meda 

2-3 zrele breskve 


Priprema: 

Stavite 2 žlice muesla u zdjelicu i prekrijte 1 nasjeckanom 
breskvom. Pomiješajte laneno ulje, mlijeko, med i svježi kravlji 
sir kao i obično (recept 1.). Dodajte cijelu breskvu (bez koštice) 
i izmiješajte je u mikseru (blenderu) s kremom od svježeg sira i 
lanenog ulja. Sada narežite drugu breskvu i pažljivo je 
umiješajte u ovu smjesu. Prelijte smjesu preko voća u zdjelici i, 
ako želite, —ukrasite "kapom" —odrezanom od jedne 


breskve.Ovakva mješavina svježeg kravljeg sira i lanenog ulja 
vrlo je ukusna i, ako je odgovarajuće godišnje doba, 
preporučuje se na početku konzumiranja uljno-proteinske 
prehrane. 


14. 
(B) Svježi kravlji sir s lanenim uljem kao muesli za 
doručak s breskvama 


Sastojci: 

osnovni sastojci iz recepta 1. 
2-4 breskve 

sok od 1 limuna 


Priprema: 

Narežite 2 zrele breskve na male komade i posložite preko 
linomela. Umiješajte druge dvije breskve u kremu od svježeg 
kravljeg sira i lanenog ulja i prelijte to preko voća. Ukrasite 
ljepim komadima breskve. Ako bresaka ima samo za voćni 
sloj, onda možete koristiti sok od limuna da začinite ovu kremu 
od svježeg sira i lanenog ulja. 


15. 
Svježi kravlji sir s lanenim uljem kao muesli za doručak s 
ananasom i đumbirom 


Sastojci: 

osnovni sastojci iz recepta 1. 
2 kriške ananasa 

malo (prstohvat) cimeta 
malo đumbira 

malo soli 


Priprema: 
Stavite 2 žlice muesla u zdjelicu. Ocijedite male komadiće 
svježeg ananasa, koje ste namakali u blago slanoj vodi pola 


sata, i stavite ih preko muesla. Pripremite kremu od svježeg 
sira i lanenog ulja kako je opisano u receptu 1., dodajući malo 
cimeta i malo svježe naribanog đumbira. Prelijte tu kremu 
preko ananasa. Nemojte pripremati ovu smjesu mnogo prije 
posluživanja, jer će ananas, ako bude stajao u lanenom ulju, 
dobiti gorak okus. Ananas se NE smije umiješati u kremu od 
kravljeg sira i lanenog ulja. 


Majoneza od svježeg kravljeg sira i lanenog ulja 
Recepti 16.-24. 


16. 
Majoneza od svježeg kravljeg sira s lanenim uljem 
(osnovni recept) 


Sastojci: 

3 žlice lanenog ulja 

3 žlice mlijeka 

3 žlice svježeg kravljeg sira 

1 žlica limunovog soka i/ili jabučnog octa 
1 žlica gorušice 

1/2 žličice yeni biljne soli 


Priprema: 

U mikseru promiješajte ulje, mlijeko i svježi sir. Dodajte 
gorušicu, limunov sok, ocat i sol. Ova majoneza od svježeg 
sira i lanenog ulja sama poziva na mnogo krasnih varijacija. 


17-24 

Još varijanti majoneze od svježeg kravljeg sira s lenenim 
uljem. 

Koristite osnovni recept i količine iz recepta 16. dodajući 
17.1 žlicu mažurana, sve dobro izmiksati 

18. 1/2 žlice mažurana i 1/2 žličice kopra 

19. 1 žlicu kopra, sitno nasjeckanog ili u prahu 

20. umak od soje (recept 63. koji je opisan kod salate od 
cikorije); 3 žlice tog umaka dodati majonezi 

21. Kašasto izmiksajte 5-6 komada ukiseljenog kopra s 


majonezom. Može se koristiti i ocat sa začinskim biljem od 
ukiseljenog kopra (ali bez konzervansa!). 


22. Dodajte 1 žlicu sitno nasjeckanog vlasca NAKON što ste 
izmiješali majonezu. 


23. Kašasto izmiksajte 100-200 g peršina s majonezom 


24. Osnovni recept ili njegove varijante 17-23 mogu se dalje 
mijenjati ako im dodate 1 žlicu bućinog ulja. 


Sve ove majoneze se preporučuju kao začini za salate, za 
umakanje ili za umake uz plitice sirove salate. Mogu se dalje 
mijenjati kombinirajući ih s receptima za salate 57-77 ili s 
receptima za umake 104,106-107,137-139,144-145. 


Svježi kravlji sir i laneno ulje kao namaz na kruhu 
Recepti 25.-28. 


25. 
Svježi kravlji sir s lanenim uljem kao namaz za kruh 
(Svježi sir s kimom) 


Sastojci: 

125 g svježeg kravljeg sira 
2 žlice mlijeka 

3 žlice lenenog ulja 

malo soli 

1 žličica mljevenog kima 

1 žlica cijelog kimovog zrna 


Druge moguće kombinacije: 
1 žličica crvene paprike 
1 žlica sitno narezanog luka 


Priprema: 

Izmiješajte sir, laneno ulje, mlijeko i sol u jednoličnu smjesu. 
Dodajte mljeveno i cijelo zrnje kima, promiješajte dobro i 
stavite tu smjesu u malu zdjelicu. Crvenu papriku i sitno 
sjeckani luk možete poslužiti odvojeno ili umiješati u namaz. 
Poslužite kao namaz za kruh ili uz jela od krumpira. 


26. 
Svježi kravlji sir s lanenim uljem kao namaz, sa sirom sa 
začinskim travama 


Sastojci: 

125 g svježeg kravljeg sira 

2 žlice mlijeka 

3 žlice lanenog ulja 

2 žlice ribanog sira s travama 


Priprema: 

Izmiješajte kravlji sir, laneno ulje i mlijeko u gustu kremu i 
stavite u malu zdjelicu. Dodajte 2 žlice ribanog sira s travama i 
ostavite da stoji 1/2 sata. Odlično je s krumpirom ili kao 
namaz. Kozji sir (Geska) je vrlo prikladan. 


27. 
Svježi kravlji sir s lanenim uljem kao namaz sa začinskim 
travama 


Sastojci: 

125 g svježeg kravljeg sira 
2 žlice mlijeka 

3 žlice lanenog ulja 

malo aromatične soli 

1/2 žličice kopra 

1 žlica mažurana 

2 češnja češnjaka 


Priprema: 

Izmiješajte kravlji sir, laneno ulje i mlijeko u gustu smjesu i 
stavite je u malu zdjelicu. Dodajte zgnječeni češnjak, kopar i 
mažuran. Neka smjesa stoji 1/2 sata. Vrlo je ukusna s 
krumpirom, ali je naročito dobra kao namaz. 


28. 
Svježi kravlji sir s lanenim uljem kao namaz 
(pikantno, sa češnjakom) 


Sastojci: 

5 žlica lanenog ulja 

2 žlice kondenziranog mlijeka 
125 g svježeg kravljeg sira 

1 veliki češanj češnjaka 

1 žličica kima u zrnu 

1/2 žličice mljevenog kima 


1/2 žličice aromatične soli 
malo timijana 


Priprema: 

Pomiješajte kravlji sir, mlijeko i laneno ulje u mikseru. Dodajte 
aromatitčnu sol, malo timijana, te mljevena i cijela Zrna kima u 
smjesu kravljeg sira i ulja. Stavite to u zdjelu i dodajte 1 veliki 
ili 2 mala zgnječena češnja češnjaka. Promiješajte i ostavite 
da stoji kako bi se okusi proželi. Ovaj se mirisni pripravak 
može koristiti na kruhu ili s krumpirom. Još jedna mogućnost je 
da umiješate obilnu žličicu sitno nasjeckanog ili sušenog 
mažurana. 


Svježi kravlji sir i laneno ulje kao prilog chutney 
Recepti 29.-56. 


Svježi kravlji sir s lanenim uljem kao Chutney predjelo 
(ljuti indijski začin) 


Chutney je vrlo ukusno i aromatično začinjeno predjelo koje se 
jede u Indiji i na Orijentu. 


Pripravci od svježeg kravljeg sira i lanenog ulja, ovdje opisani 
u obliku različitih Chutneya, lako povećavaju privlačnost i 
hranjivu vrijednost jelovnika koji nude jela s povrćem i 
krumpirom, rižom, heljdom ili prosom. Sljedeći su recepti 
ukusni, lako se variraju i proširuju. 


29.-30. 
Svježi kravlji sir s lanenim uljem kao prilog chutney 
osnovna smjesa AiB 


Sastojci: 

Osnovna smjesa A 

3 žlice lanenog ulja 

2 žlice mlijeka 

125 g svježeg kravljeg sira 
aromatična sol 


Osnovna smjesa B 
1 velika kisela jabuka 


2 žlice čistog soka od trešnje 
2 žlice soka od cikle 


Priprema: 
A — Laneno ulje, mlijeko, kravlji sir i sol izmiješajte u dosta 
čvrstu pastu. Ta se pasta (A) stavi u malu zdjelicu. 


B — Oko 1/8 ili 1/4 te paste ostavite u mikseru. Dok još 
miješate dodajte nasjeckanu jabuku. Izmiješajte kašasto s 


pastom od svježeg sira i lanenog ulja, dodajući sok od trešnje 
ili cikle. 
Izlijte u drugu posudu. 


31. 
Svježi kravlji sir i laneno ulje kao prilog chutney — 
varijanta | 


Sastojci: 

osnovna smjesa 29.A 

1 žlica mljevenih zrna kima 
1 žlica cijelih Zrna kima 


Priprema: 
Osnovna smjesa za chutney 29.A (kravlji sir, laneno ulje, 
mlijeko i sol) kratko se kašasto izmiksa s mljevenim i cijelim 
zrnima kima i poslužuje se kao predjelo s krumpirom i 
povrćem. 


32. 
Svježi kravlji sir i laneno ulje kao prilog chutney — 
varijanta II 


Sastojci: 
osnovna smjesa 29.A 
200 g peršina 


Priprema: 
Osnovna smjesa se kašasto izmiješa s 200 g peršina i 
poslužuje se kao predjelo krumpirima; povrtna plitica ili plitica 
sa salatom 


33. 
Svježi kravlji sir s lanenim uljem kao prilog chutney — 
varijanta Ill 


Sastojci: 

osnovna smjesa 29.A 

1 žlica luka, sitno nasjeckanog 
1 žličica paprike 

1 žličica kima 

2 ukiseljena kopra 


Priprema: 

Izlijte osnovnu smjesu 29.A u zdjelu i dodajte kim, papriku i 
luk. Ukiseljeni kopar narežite po duljini ili narežite na ploškice, 
pa i njega dodajte u smjesu. Idealno da upotpuni krumpir, 
plitice s povrćem itd. 


34. 
Svježi kravlji sir s lanenim uljem kao prilog chutney — 
varijanta IV 


Sastojci: 

osnovna smjesa 29.A 
1 ukiseljena haringa 
ukiseljeni luk 


Priprema: 

Očistite ljuske (krljušt) s ukiseljene haringe, narežite je na 
male komadiće i umiješajte s mnogo ukiseljenog luka u 
osnovnu smjesu. Entuzijasti ovo obožavaju! 


35. Svježi kravlji sir s lanenim uljem kao prilog chutney — 
varijanta V 


Sastojci: 
osnovna smjesa 29.A 


1/2 jabuke 
1 komad hrena 1 cm debeo, količina po ukusu 


Priprema: 

Umiksajte naribani hren dodajući mlijeko. Zatim dodajte svježi 
sir i laneno ulje (vidi osnovnu smjesu). Na kraju dodajte 1/2 
jabuke i kašasto izmiksajte.Odlično je s mnogo različitih jela. 
Ovaj chutney je jako zdrav za jetru. 


36. Svježi kravlji sir s lanenim uljem kao prilog chutney — 
varijanta VI 


Sastojci: 
osnovna smjesa I (29) 
osnovna smjesa II (30) 


sastojci iz varijanti I— V po izboru 
Priprema: 
Od osnovne smjese | i varijanti |— V mogu se raditi novi okusi 


jednostavno istovremeno koristeći i osnovnu smjesu II. Tako 
nastaju mnoge drugačije varijante. Imajte na umu i učinak boje 
u osnovnoj smjesi 30. 


37. 

Svježi kravlji sir s lanenim uljem kao prilog chutney a la 
tscha-tschi 

(tscha-tschi osnovna smjesa |) 


3 žlice lanenog ulja 

2 žlice mlijeka 

100 g svježeg kravljeg sira 
50 g oraha 

sok od 1/2 limuna 

2 češnja češnjaka 

1/2 žličice aromatične soli 


Priprema: 

Izmiješajte laneno ulje, mlijeko, svježi kravlji sir i sok od 
limuna. Na kraju umiješejte šaku oraha i istresite u zdjelu. 
Umiješajte i 2 zgnječena češnja češnjaka u ovu smjesu 
svježeg sira i lanenog ulja. 


38. 
Tscha-tschi osnovna smjesa II 


Sastojci: 

3 žlice tscha-tschi osnovne smjese | 

1 jabuka 

1/2 šalice gustog soka od trešnje ili soka od cikle pomiješanog 
s malo soka od jabuke 


Priprema: 
Kašasto izmiksajte tscha-tschi osnovnu smjesu I. s jabukom i 
sokom od trešnje ili sokom od cikle s malo soka od jabuke. 


Ova smjesa tscha-tschi II. se može kombinirati i varirati s 
osnovnom smjesom tscha-tschi I. i dodavanjem začina i 
mirodija. 

39. 


Tscha-tschi (varijanta 1.) 


Sastojci: 
Tscha-tschi osnovna smjesa | 
1 svježi zeleni krastavac 


Priprema: 

Koristimo osnovnu smjesu od svježeg kravljeg sira i lanenog 
ulja, mlijeko, limun, orahe i češnjak kao što je prije opisano. 
Krastavac nasjeckajte na male kockice i pomiješajte s tscha- 
tschi smjesom. Druga mogućnost: dodajta 1-2 žlice crvenog 
osnovnog tscha-tschi II. Zgodno upotpunjuje pliticu s povrćem, 
krumpir ili pliticu sa salatama. 


40. 
Tscha-tschi (varijanta 2.) 


Sastojci: 

1 žlica tscha-tschi I. 

1 žlica tscha-tschi II. s jabukom 

2 žlice kiselih slatko-gorkih paprika, narezanih na kockice 


Priprema: 
Pomiješajte jednaku količinu crvenog i bijelog tscha-tschija i u 
to umiješajte sitno nasjeckane kockice obje paprike. 


41. 
Tscha-tschi (varijanta 3.) 


Sastojci: 

1 žlica bijelog tscha-tschija I 
1 žlica crvenog tscha-tschija 
malo korijandera u prahu 


Priprema: 
Sve dobro pomiješajte i ostavite da stoji da se okusi prožmu. 


42. 
Tscha-tschi (varijanta 4.) 


Sastojci: 

1 žlica bijelog tscha-tschija 

1 žlica crvenog tscha-tschija 

1 žličica kečapa bez konzervansa 


Priprema: 
Sve promiješajte. Izvrsno je kao predjelo. 


43. 
Tscha-tschi (varijanta 5.) 


Sastojci: 

1 žlica bijelog tscha-tschija 

1 žlica crvenog tscha-tschija 

1 žlica pritamina (vrsta paprike i koncentrat od nje) 


Priprema: 

Pomiješajte obje smjese zajedno, tscha-tschi zajedno s 
pritaminom i poslužite kao predjelo s povrćem, salatama, 
krumpirom ili rižom. 


44. 
Tscha-tschi (varijanta 6.) 


Sastojci. 

1 žlica bijelog tscha-tschija 
1 žlica crvenog tscha-tschija 
1/2 žličice ljute paprike 

1 žličica slatke paprike 

1 žličica gorušice 


Priprema: 

Pomiješajte obje smjese tscha-tschija sa začinima. U ovom 
obliku to je vrlo zgodno predjelo. Druge moguće varijacije: 
kombinirajte s malim  ukiseljenim lučićima, miješanim 
kiselišem, slatkom i kiselom paprikom, komadićima jabuke i 
svježim, fino na kockice narezanim krastavcem. Jedite kao 
predjelo s povrćem ili kako je opisano pod jelom "chutney". 


45. — 55. 
Razne druge tscha-tschi varijante 


Dodajte sljedeće sastojke u 3-4 žlice osnovne tscha-tschi 
smjese |, tscha-tschi smjese II ili u kombinaciju obje smjese: 


45. 1 žličica naribanog kokosovog oraha 

46. 1 žličica brusnica 

47. 1 žličica kandirane narančine korice 

48. 1 kuhana jabuka s ribanim bademima i slično 


49.-50. Kombinacije tscha-tschi smjese I. ili II., i smjesa II 
pomiješana s umacima od soje (144.a-d) su vrlo ukusne. 

Sva chutney jela, uključujući i tscha-tschi recepte, lako se 
mogu mijenjati: 


51. dodajući žlicu bućinog ulja 
52. dodajući žlicu bućinog ulja i 1/2 žličice meda 
53. dodajući 3-4 kapi tabasko začina 


54. dodajući 1 žlicu bućinog ulja, 1/2 žličice meda i 5 kapi 
tabaska; odlično je s orašastim plodovima i češnjakom. Tscha- 
tschi recepti 37.-44. 


55. Dodavanje malo đumbira ili korijandera čini ove chutney 
recepte vrlo zanimljivima, naročito u kombinaciji s bućinim 
uljem i malo meda. 


56. 

Smjesa od svježeg kravljeg sira s uljem od sjemenki lana 
(izbjegavanje nepovoljnih kombinacija) 

Budite pažljivi s ovim sastojcima: 

- grejpfrut 

- ananas 

- pire od svježe rajčice 


Priprema: 
Smjesa od svježeg sira i lanenog ulja s grejpfrutom može 
postati gorka. Isto se odnosi i na ananas u toj smjesi. Budući 


da se pire od svježe rajčice ne miješa dobro sa smjesom od 
svježeg sira i lanenog ulja, može se koristiti kečap od rajčice. 


SALATE 
Recepti 57. - 77. 


Sve se više, posvuda, cijeni vrijednost prehrane koja 
ukuljučuje sirove namirnice. "Jedemo mnogo salate", rečenica 
je koja se često čuje kada netko želi pokazati da slijedi 
moderne, napredne tokove u prehrani. Pritom skoro uvijek 
misle na zelenu salatu uzgojenu u staklenicima, s nekoliko 
rajčica, u najboljem slučaju. 


Upotreba skoro svih vrsta povrća, naročito gomoljastog kao 
što su roikve, korijenastog povrća, repe, poriluka, cvjetače, 
komorača, kupusa ili crvenog kupusa bit će zanimljiva samo 
ako čovjek zna kako da ih pripremi, da ne budu tvrdi i grubi 
nego mekani. To se postiže receptima koji su predstavljeni u 
ovoj knjizi, a u kojima se koristi puno ulja u kombinaciji s nešto 
svježeg kravljeg sira i mnogo začinskih trava i mirodija. Okus 
miješanih salata, pripremljenih na ovaj način, lako se mijenja. 
Majoneza na bazi svježeg kravljeg sira i lanenog ulja može se 
pripremiti na mnogo različitih načina za istu pliticu sa salatama 
— s vlascem, koprom ili gorušicom s bananom, s jedne strane 
ili koristeći prije spomenute varijante umaka za salate, s druge. 
Kada jednom ovladate našim prijedlozima, iznenađenja za 
vašu obitelj novim i zanimljivim umacima za salatu postat će 
vaša svakodnevna radost. "Oh ti ukusni umaci!", često čujem 
od onih koji su se nekad protivili tvrdim i mekanim salatama. 


Kada domaćica stavi na stol jednu ili dvije posudice s ukusnim 
majonezama, pltica sa salatama predstavlja poštovanje njenoj 
maštovitosti i domišljatosti. 


Raznolikost plitice sa salatama uvelike je određena tržištem i 
godišnjim dobom. Uz sva poboljšanja koja dolaze upotrebom 
ovih recepata i dalje je bitno da osoba koja priprema obroke 
shvaća kako da stvori nove nijanse u okusu, kada radi umake 
za salatu. Kad nam je na raspolaganju nježni maslačak — 


salata od maslačka bit će u dnevnom jelovniku. Ali, ta bi salata 
trebala biti različito začinjena svaki dan, npr. dodavanjem luka 
ili češnjaka. Druge mogućnosti za mijenjanje iste salate u novi 
oblik uključuju začinjanje soja umakom, pastom od rajčice, 
pritaminom ili bućinim uljem. Slatkim ili kiselim paprikama ili 
lučicama postići ćemo druge ukusne oblike, da ponudimo ista 
vrijedna jela, kao što je salata od maslačka. Ovo je samo 
ilustracija kako je, unatoč svim receptima, ljubav u pripremanju 
iznad svega. 


57. 
Cikla s hrenom 


Sastojci: 

1/2 kg cikle 

1 žlica kima 

1 žlica ribanog hrena 

1/2 žličice aromatične soli 
2 žlice lanenog ulja 

2 žlice mlijeka 

1 žlica svježeg kravljeg sira 
1 jabuka 

3 žlice jabučnog octa 


Priprema: 

Dobro operite ciklu i neoguljenu kuhajte dok ne omekša 
(probajte vilicom). Ogulite ciklu i narežite je na ploške. U 
mikseru (blenderu) prvo izmiješajte svježi kravlji sir, laneno 
ulje i mlijeko, a zatim pomalo dodavajte naribani hren. (Ako je 
hren cijeli, onda ga je bolje prvo izmiksati samoga s malo 
mlijeka.) Sada smjesi dodajte ocat, sol i kim, te na kraju jabuku 
narezanu na kockice. Možete nastaviti i tako da miksate same 
tanke ploškice cikle u smjesi od svježeg sira i lanenog ulja i da 
sve poslužite, nakon što je odstajalo dovoljno dugo da se 
okusi prožmu. 


Još jedna ukusna mogućnost: narežite ciklu na ploške od 5-7 
mm i slažite ih u slojevima koje ćete "prošarati" s mnogo dosta 
čvrste smjese od kravljeg sira i lanenog ulja. | ovo jelo treba 
odstajati barem 1/2 sata. 


58. 
Salata od krastavca, dobro začinjena 


Sastojci: 

1 dugi krastavac 

1/2 žličice aromatične soli 
3 žlice lanenog ulja 

3 žlice mlijeka 

1 žlica svježeg kravljeg sira 
1 žlica jabučnog octa 

2 češnja češnjaka 

1 paprika 


Priprema: 

Operite krastavac, ali ga nemojte oguliti. Narežite ga tanko 
nožem za krastavce i dodajte sol. Pripremite umak od svježeg 
sira i lanenog ulja s jabučnim octom. Umiješajte zgnječeni 
češnjak. 

a) Krastavce možete pomiješati s ovom majonezom i poslužiti. 
b) Uklonite sjemenke iz paprike, nasjeckajte je sitno i 
umiješajte u salatu od krastavca kako je opisana pod a). 


59. 
Salata od rajčice 


Sastojci: 

1/2 kg rajčica 

3 lijepe paprike 

2 velika luka 

1/2 žličice aromatične soli 
1/2 žličice papra 


1 žličica paprike 
1 žlica kopra ili peršina 
limunov sok po želji 


Priprema: 

Operite rajčicu i iz paprike očistite sjemenke. Tanko narežite 
rajčice, paprike i luk, a onda ih pomiješajte sa solju, paprom, 
paprikom i koprom. Neka stoji 1/2 sata da se okusi prožmu. 
Ova se salata može poslužiti s i bez limunovog soka i s ili bez 
ulja. Obje varijante su odlične. 


60. 
Salata od rajčice (istočno-indijski način I) 


Sastojci: 

1 kg rajčica 

sol 

crni papar 

bijeli papar 

3 žlice lanenog ulja 

3 žlice jabučnog octa 

1/2 žličice slatke paprike 

1 šalica naribanog kokosa 
1 šalica vode 


Priprema: 

Narežite rajčicu na ploške i pomiješajte ih s marinadom od 
ulja, octa, crnog i bijelog papra i soli po ukusu. Stavite naribani 
kokos u mikser sa šalicom vode i izmiješajte u finu kašicu. 
(Nemojte koristiti užegle proizvode.) Prelijte tako napravljeno 
mlijeko od kokosa preko rajčica, pa neka odstoji najmanje 1/2 
sata da se okusi prožmu, a onda poslužite. 


61. 
Salata od rajčice (istočno-indijski način Il) 


Sastojci: 

1/2 kg rajčica 

sol 

crni papar 

3 žlice lanenog ulja 

1 žlica bućinog ulja 

3 žlice jabučnog octa 

3 žlice listova od celera, sitno nasjeckanih 


Priprema: 

Pomiješajte tanko narezane ploške rajčice s marinadom od 
ulja (obje vrste) i octa. Soli i papra po ukusu. Zatim dodajte 
sitno nasjeckane, nježne listove celera. 


62. 
Salata od rajčice s pepermintom 


Sastojci: 

1/2 kg rajčice 

2 velika luka 

sol i papar 

2-3 lista paprene metvice 
1/2 žličice meda 

malo đumbira 

1/2 šalice lanenog ulja 

1 šalica bućinog ulja 


Priprema: 

Narežite rajčice na ploške. Za marinadu pomiješaajte sitno 
sjeckani luk i nasjeckane listove paprene metvice s uljem, 
octom, solju, paprom, medom i đumbirom. Dodajte ploške 
rajčice, dobro promiješajte i poslužite. 


63. 
Salata od cikorije s potočarkom 


Sastojci: 

1 srednje velika cikorija 
50 g potočarke 

3 žlice umaka od soje 
3 žlice vode 

2 žlice octa 

2 češnja češnjaka 

1 žličica meda 

1 žličica narezanog kokosa 
2 žlice lanenog ulja 

2 žlice bućinog ulja 


Priprema: 
A 


Narežite cikoriju na štapiće od 5 cm. Pomiješajte s umakom od 
soje, vodom, octom, češnjakom i medom. Polovici ove smjese 
dodajte 1 žličicu narezanog kokosa, 1 žličicu lanenog ulja i 2 
žlice bućinog ulja i izmiksajte. Pomiješajte cikoriju s ovim 
umakom i stavite na hrpu u sredinu tanjura ili plitice. 


B 


U drugu polovicu umaka (bez kokosa) umiješajte 1 žlicu ulja 
od lana i pomiješajte taj umak s potočarkom. Ovu smjesu 
aranžirajte kao lijepi dekorativni prsten oko "brežuljka" od 
cikorije. Suprotstavljeni okusi cikorija-soja te umak-potočarka 


vrlo su privlačni. 


64. 
Salata od zelenih mahuna 


Sastojci: 
1/2 kg zelenih mahuna 
1 veliki luk 


malo čubra (aromatična biljka iz porodice metvica) 


1 žlica umaka od soje 


2 žlice lanenog ulja 

1 žlica mlijeka ili mlaćenice po želji 
malo paprike 

crni i bijeli papar 


Priprema: 

Operite mahune, klonite "konce" i izlomite ih na komade. 
Skuhajte ih s nekoliko listova čubra (možee i u prahu, ako je 
potrebno) u malo vode ili na pari, dok ne omekšaju. Nemojte ih 
prekuhati. U zdjeli miješajući pripremite marinadu od lanenog 
ulja, mlijeka, sitno nasjeckanog luka, soja umaka i začina. Kad 
se mahune skuhaju dodajte ih u ovu marinadu i dobro 
promiješajte. Ova se salata od mahuna može pripremiti i sa 
sljedećim: 


turski umak za salate 145. 

soja umak za salate, slatki, pikantni 144. 
sirijsko predjelo I. 137. 

sirijsko predjelo II. 138. 

umak od orašastih plodova i paprike 139. 


65. 
Salata od luka i zelenih mahuna 


Sastojci 

200-220 g luka 

200-220 g zelenih mahuna 
1 šalica lanenog ulja 

1/2 šalice jabučnog octa 
1/2 žličice meda 

1/2 žličice paprike 
aromatična sol 


Priprema: 

Narežite luk ovisno o veličini na komade, četvrtine ili osmine. 
Skuhajte ga u vodi u koju ste dodali med. Kuhajte samo dok 
ne postane staklast. Kuhajte zelene mahune odvojeno u malo 


vode ili na pari. Ocijeđeni luk i mahune stavite u marinadu koju 
ste napravili miješajući laneno ulje, ocat, med, sol i papriku. A 
možete dodati i umak od soje i aromatričnu sol. Dobro 
izmiješajte. Ovo je izvrsno predjelo s kuhanim povrćem, uz 
povrtnu pliticu ili uz veliku pliticu sa salatom. 


66. 
Mrkva u plitici sirove salate 


Sastojci: 
220 g mrkve 
1 naranča 
malo anisa 


Priprema: 
Operite mrkvu i fino naribajte, pa pomiješajte sa sokom od 1 
naranče. Za malo drugačiji okus dodajte malo anisa. 


67. 
Salata od celera 


Sastojci: 

2 srednje velika korijena celera 
umak za salatu 144. ili 145. ili 
chutney 29. ili 

krema od banane 1. 


Priprema: 

Korijene celera je najbolje očistiti četkom (male korjenčiće 
možete odstraniti). Kuhajte u vodi kojoj ste dodali 1 žličicu 
jabučnog octa, vinskog octa ili malo soka od limuna, dok ne 
omekšaju. Nakon 15 minuta lako ćete ih oguliti. Narežite celer 
na male ploškice ili komadiće. Kad se ohlade pomiješajte ih s 
umakom za salatu 144.,145. ili 146. ili sa chutney pastom 29.- 
30., koja sadrži jabuku. 


Možete također napraviti čistu salatu od celera, tako da 
jednostavno pomiješate celer s 2 žlice jabučnog octa, 2 žlice 
soka od jabuke, 2 žlice lanenog ulja i s malo soli od celera ili 
aromatične soli. Kombinacije s umakom od orašastih plodova 
145., s jabukom, kao u receptu 146. ili s kremom od banane i 
limuna 1., posebno su ukusne. 


68. 
Salata od krastavca 


Sastojci: 

2 duga krastavca 

2 žlice sitno nasjeckanog svježeg kopra ili 

1 obilata žlica sušenog kopra 

majoneza od svježeg kravljeg sira s lanenim uljem 16. 


Priprema: 

Operite i narežite na tanke ploške neoguljene krastavce. 
Pospite ih s malo aromatične soli i ostavite da stoje 1/2 sata, 
da iz njih izađe sok. Pripremite majonezu od svježeg sira i 
lanenog ulja prema receptu 16., po mogućnosti s ukiseljenim 
koprom i dodajući dosta svježeg kopra ili kopra u prahu. Okus 
salate od krastavaca bit će bolji ako je ostavite da malo 
odstoji, naročito ako ste koristili suhe začinske trave. 


69. 
Salata od kuhane mrkve 


Sastojci: 

220 g mrkve 

1/2 šalice lanenog ulja 
1/2 šalice jabučnog octa 
2 žlice umaka od soje 
1/2 žličice đumbira 

sol 

papar 


Priprema: 

Operite mrkve i kuhajte ih u malo vode ili na pari, a da ne 
omekšaju previše. Narežite ih na 3 cm duge konade. Kad se 
ohlade, pomiješajte ih s marinadom od ulja, octa,soli, papra, 
đumbira i soja umaka. 


Druge varijante: 
Salata od mrkve može se pripremiti s bilo kojom majonezom 
od svježeg kravljeg sira i lanenog ulja u receptima 16.-24. 


70. 
Plitica s miješanim salatama 


3 žlice svježeg kravljeg sira 
3 žlice lanenog ulja 

3 žlice mlijeka 

1 žlica gorušice 

1/2 žličice meda ili 1/2 banane 
3 ukiseljena kopra 

3 žlice jabučnog octa 

sok od 1/2 limuna 

razne vrste zelene salate 
cikla 

sirovi celer 

peršinov korijen 

koraba 

zelene mahune itd. 


Priprema: 

Jedna se vrsta zelene salate, bilo lisnata zelena, bilo fino 
narezana endivija, bilo potočarka, uvijek koristi za pripremanje 
sirovih salata. Položite zelenu salatu u sredinu plitice. Ostale 
salate kao fino naribana koraba ili cikla (sirova ili kuhana), 
poslažite u odvojene male hrpice. U mikseru pripremite 
majonezu od svježeg kravljeg sira, lanenog ulja, mlijeka, 
gorušice, ukiseljenog kopra i malo soli. Podijelite majonezu u 


nekoliko malih zdjelica. Pomiješajte majonezu iz jedne zdjelice 
bilo s fino naribanom cvjetačom ili fino naribanim korijenom 
gaveza, ili s tanko narezanim korijenom celera s 1/4 naribane 
jabuke, ili s ciklom s mljevenim orasima, ili s ploškama 
krastavca s koprom ili sa zelenim mahunama sa sitno 
nasjeckanim lukom. U mikseru kašasto izmiješajte ostatak 
majoneze s 1/2 banane i prelijte to preko zelenja u sredini 
plitice. Danas se mnogo salata od sirovog povrća aranžira u 
malim hrpicama oko zelene salate. Na taj se način pripravcima 
od svježeg kravljeg sira i lanenog ulja uvijek može dodati 
različit okus, pa je tako plitica privlačnija i zanimljivija 
bolesniku. 


71. 
Poriluk kao salata 


Sastojci: 

220 g poriluka 

umak za salate 144. ili 

majoneza na bazi svježeg kravljeg sira i lanenog ulja 16. 


Priprema: 

Pažljivo operite poriluk i narežite ga na tanke ploške. 
Prokuhajte ga vrlo kratko dok nije napola skuhan. Izvadite ga 
iz vode i pripremite kao salatu koristeći umake za salate i 
majoneze na bazi svježeg sira i lanenog ulja, što je opisano za 
pliticu sa salatama u receptu 70. Voda u kojoj se poriluk kuhao 
može se upotrijebiti kao povrtna juha (npr. za večernju juhu s 
heljdinim drobljenim zrnjem). 


72. 
Salata od sirovog kupusa 


Sastojci: 
1 mali zeleni kupus 
1/2 šalice ulja od sjemnki lana 


2 žlice bućinog ulja 

1 luk 

2 češnja češnjaka 

1 žlica umaka od soje 

1 žlica pahuljica od kokosa 


Priprema: 

Uklonite sredinu kupusa i naribajte listove. Kratko zagrijte luk i 
zdrobljeni češnjak na lanenom ulju. Maknite s vatre i dodajte 
kokosove pahuljice i soja umak. Tada u zagrijani umak dodajte 
ribani kupus. Dodajte bućino ulje i miješajte. Ova se salata od 
kupusa može posluživati topla ili hladna. Da bi joj dali malo 
finiji okus, gotovu salatu možete pomiješati s malo 
kondenziranog mlijeka. 


73. 
Salata od kupusa (istočno-indijski način) 


Sastojci: 

220 g zelenog kupusa 
1 veliki luk 

crni papar 

1 poriluk 

malo đumbira 

1/2 šalice lanenog ulja 
3 žlice jabučnog octa 
malo soli 


Priprema: 

Fino narežite kupus. lli ga kratko blanširajte u kipućoj vodi ili 
ga koristite sirovog. Marinadu pripremite miješajući ulje, ocat, 
sol, papar i dobar prstohvat đumbira. Narežite vrlo sitno luk i 
nježne žute dijelove poriluka i umiješajte ih u marinadu. Sada 
pomiješajte kupus s marinadom i neka odstoji oko 1/2 sata 
prije posluživanja. 


74. 
Salata od luka kao predjelo 


Sastojci: 

4 velika luka 

1 paprika, može i ljuta 

1 kisela jabuka 

1/2 limuna 

2 žlice lanenog ulja 

sol 

malo crnog ili bijelog papra 
1 žlica mlijeka — po želji 


Priprema: 

Luk prvo narežite na tanke ploške, a onda sitno nasjeckajte. 
Jabuku možete grubo ili vrlo sitno naribati. Nasjeckajte vrlo 
sitno papriku. Zajedno pomiješajte limun, laneno ulje, sol i 
papar. Možete ublažiti oštrinu, ako dodate 1 žlicu mlijeka. To 
također pomaže i da se sljube sok od limuna i ulje. Sada ovom 
umaku dodajte luk, jabuku i papriku. Ovo se jelo može dodati 
plitici sa salatama ili poslužiti s majonezom na bazi svježeg 
sira i lanenog ulja. Prikladno je i kao predjelo krumpiru s 
povrćem, jelima od riže s povrćem ili ukusnim jelima od heljde. 


75. 
Salata od aromatičnih biljaka 


Sastojci: 

1 poriluk 

boražina 

špinat 

kiselica, mažuran (po mogućnosti svježi) 
timijan 

matičnjak 

kopar 

peršin 

1/2 šalice lanenog ulja 


1 limun 

1 žličica meda 

2 češnja češnjaka 

150 g heljdinog oljuštenog zrnja 

ili sušeni zeleni pir (pšenica spelta) 
2 žlice Oleoluxa (vidi str. XXX) 


Priprema: 

Fino se narežu samo blijedi i nježni dijelovi poriluka. Uzmite 
šaku svih drugih aromatičnih biljaka i njih fino narežite. 
Pripremite marinadu od lanenog ulja, limunovog soka, meda i 
zgnječenog češnjaka i pomiješajte s ostalim biljkama. Neka 
stoji 1 sat da se okusi prožmu. Malo popržite pir i heljdu na 
Oleoluxu i dodajte salati od aromatičnog bilja. Ova salata je 
vrlo ukusna, poznavaoci je cijene, a krajnje je zdrava i lako 
probavljiva. A pritom je možete poslužiti kao predjelo jelima od 
riže s povrćem ili jelima od krumpira s kuhanim povrćem. 


76. 
Salata od šparoga s majonezom 


Sastojci: 

220 g šparoga 

250 g svježeg kravljeg sira 
150 g lanenog ulja 

75 g mlijeka 

5 komada ukiseljenog kopra 
1 žlica gorušice 

sol 

1/2 žličice meda 


Priprema 

Pripremite šparoge kao obično i zavežite ih u snopove vrpcom 
ili užetom. Neka malo posoljena voda zakipi, prije nego što 
stavite šoaroge. Kuhajte dok ne omekšaju. Maknite snopove iz 
vode, neka se ohlade, a onda ih narežite na komadiće duge 5 
cm. Pripremite majonezu na sljedeći način: dobro izmiješajte u 


mikseru kravlji sir, laneno ulje i gorušicu. Tome dodajte 
ukiseljeni kopar i izmiješajte da bude kašasto. Začinite s 1/2 
žličice meda, soli po ukusu i/ili s malo soja umaka. Pomiješajte 
komadiće šparoga s ovom majonezom. Ova salata od šparoga 
je odlična u kombinaciji sa sirovim slatkim graškom ili s 
kuhanom ohlađenom mrkvom, narezanom na štapiće. Može 
se poslužiti kao predjelo ili kao sastavni dio plitice _ sa 
salatama. 


77. 
Salata od maslačka 


Sastojci: 

250 g mladog, nježnog maslačka (usko lišće je najbolje) 
1 luk 

3 žlice lanenog ulja 

2 žlice mlijeka 

2 žlice svježeg kravljeg sira 

aromatična sol 

2 ukiseljena komada kopra 


Priprema: 

Nježne, dobro _oprane _maslačke (uključujući i kratke 
korjenčiće) narežite vrlo sitno. Fino nasjeckajte listove. Možete 
koristiti i cvjetove. Odvojeno pripremite majonezu od lanenog 
ulja, mlijeka, kravljeg sira,1 žlice jabučnog octa, 2 komada 
ukiseljenog kopra, malo aromatične soli, i po mogućnosti, malo 
gorušice. Na kraju pomiješajte sitno nasjeckani luk i majonezu 
(ne u mikseru). Zatim pomiješajte majonezu s maslačkom. 
Okus ove salate je izrazitiji, ako se ostavi da stoji na hladnom 
mjestu 1 sat prije posluživanja. 


Heljda, riža i druge žitarice, krumpir, povrće i slično 
Recepti 78.-97. 


Heljda, riža i druge žitarice, krumpir, povrća, itd. 

Ova su predjela vrlo važna povrću i salatama. Krumpir je često 
teško probavljiv za bolesnike ili za umno aktivne ljude. Na 
primjer, ako se student ili sportaš striktno pridržava dijete koja 
se preporučuje bolesnima, bit će iznenađen kako će mu se 
razina sposobnosti poboljšati. Krumpir opterećuje sustav više 
nego heljda. Rusi još uvijek upotrebljavaju mnogo heljde u 
glavnim jelima. Na Dalekom Istoku više vole rižu; oboje je 
važno. Kad koristite rižu, izaberite cjelovitu, neglaziranu rižu. U 
ovom ćete poglavlju naći nekoliko recepata koji uključuju i 
pripremu heljde (koja se posebno preporučuje onima koji se 
ne osjećaju dobro), ali ja vas molim da posvetite pažnju i da 
testirate sljedeće: ako se razna povrća pripreme s mnogo 
masnoća i ako su dobro začinjena, poželjno je heljdu ili rižu 
pripremiti neutralno i jednostavno. Tako pripremljeno oljušteno 
zrnje heljde ili riža najbolje će upotpuniti sočno i jako začinjeno 
povrće. Na primjer, salata od koprive pripremljena s mnogo 
začina, češnjaka, paprike i papra, odlična je u kombinaciji s 
oljuštenim zrnjem heljde, koju smo skuhali u običnoj vodi i 
poslužili odvojeno. Na Dalekom Istoku su jela od riže skoro 
uvijek neutralna. Nasuprot tome, predjela su sočna i 
zanimljiva. Naši su obroci, u centru kojih je meso, a mi ih 
želimo smatrati "punim raznolikosti", ustvari neprilagodljivi i 
nepotpuni, jer naglasak jednostrano stavljamo na mesna jela, 
ignorirajući mogućnosti koje začini i aromatično bilje nude 
cjelovitoj kuhinji. Jednom kad ponovo otkrijemo začine i 
aromatično bilje, možemo se opet odvažiti da poslužujemo 
neutralna jela kao što su heljda, riža i pšenica. Važno je vidjeti 
cijelu sliku, a ne samo njene sastavne dijelove. 


Heljda, koja je tako vrijedna za one koji se ne osjećaju dobro, 
može se jednostavno skuhati u vodi i dnevno posluživati kao 
neutralno predjelo povrću (baš kao što se riža poslužuje na 
Dalekom Istoku). Čovjek se čak navikne na to jelo bez soli, 


ako je povrće dobro začinjeno. Heljda se može posluživati, 
baš kao i okruglice od krumpira, uvijek blago začinjena i 
sasvim neutralna. Nasuprot tome, varijante ukusne i jako 
začinjene heljde (pripremljene _ prema ruskom modelu) i 
dalekoistočna jela od riže (koristite samo cjelovitu rižu, molim 
vas) nude nove i zanimljive mogućnosti prirodne i cjelovite 
prehrane jednako za bolesne kao i za zdrave. 


78. 
Smjesa od heljde - osnovni recept 


Sastojci: 

1 šalica heljde 

3 šalice vode 

(cjelovito zrnje heljde ili heljdina krupica) 


Priprema: 

Stavite heljdu u hladnu vodu i lagano kuhajte 1 sat na vrlo 
slaboj vatri, da nabubri. Osnovni način pripreme može se 
primijeniti u više prilika: dodati povrtnoj juhi; u juhama zajedno 
s mlijekom ili mlaćenicom; kao nadjev začinjen aromatičnim 
biljem; s crvenim ribizlom kao crvena krupica (vidi pojedinačne 
recepte). 


79. 
Heljdina krupica "kaša" 


Sastojci: 

1 šalica heljde 

1 šalica vode 

100 g Oleoluxa 

1/2 žličice aromatične soli 
2 kapi tabaska 

1 žlica umaka od soje 


Priprema: 

Neka voda u loncu uzavre. U tavi, na niskoj temperaturi, 
rastopite Oleolux i odmah dodajte heljdu, po mogućnosti u 
grubom obliku. Pospite aromatičnom solju. Lagano popržite 
heljdu, ne duže od 1 minute, stalno miješajući drvenom 
kuhačom. Sada istresite heljdu u kipuću vodu. Odmah uklonite 
lonac s vatre ili ugasite štednjak. Heljda će nastaviti bubriti 
upijajući svu vodu. Ona ostaje zgodno zrmnata sve dok se ne 
posluži. Na kraju prelijte umakom od soje i tabaskom. 


80. 
Heljda,zrnata 


Sastojci: 

1 šalica heljde 

1/2 šalice Oleoluxa 
2 šalice vode 
aromatična sol 


Priprema: 

Zakipite vodu u loncu. U tavi koju ste, po mogućmosti, praznu 
zagrijali i natrljali Začinima (kao što je propisano za Fissler 
Bratfixpan), rastopite 120 g Oleoluxa i odmah, prije nego što 
se masnoća ugrije, dodajte suhu heljdinu krupicu ili cjelovito 
zrnje heljde. Zagrijte kratko na niskoj temperaturi (najviše 3 
minute), dok heljda ne upije svu masnoću. Sada pretresite 
heljdu u kipuću vodu i dobro promiješajte. Heljda će upiti svu 
vodu. Neka na niskoj temperaturi bubri još 15-30 minuta, 
ovisno o tome jeste li upotrijebili krupicu ili heljdu u zrnu. Zrnati 
oblik heljde, koji je ukusan već i kad je začinjen s malo soli, 
bolji je od krupice za ovo jelo. Može se poslužiti i kao prilog 
povrću i u kombinaciji s umakom od sirove jabuke, kao u 
receptu 146. 


81. 
Heljda kao juha 


Sastojci: 

3 šalice heljdinog oljuštenog zrnja 

bilo koji povrtni temeljac (naročito juha od 250 g svježih gljiva) 
sol, umak od soje, listići kvasca ili ekstrakt kvasca 

220 g Oleoluxa 


Priprema: 

Kuhajte na vrlo niskoj temperaturi 1 šalicu heljdinog zrnja u 3 
šalice vode, da nabubri. Od heljde ćete napraviti juhu tako da 
joj dodate razne povrtne juhe: od leće, špinata, mahuna, 
celera ili miješanog povrća. Ovdje predloženu količinu začinite 
s 2 žlice umaka od soje i/ili s 1 žlicom listića kvasca, 3 cm 
ekstrakta kvasca iz tube, 1/2 žličice paprike i na kraju 
Oleoluxom. Dok miješate i po želji dodajete nešto listića 
kvasca, masnoća se mora potpuno upiti, da ne pliva na 
površini juhe. Ovu juhu odlično primaju oni koji se ne osjećaju 
dobro. Ona se poslužuje samostalno za večeru i zato je treba 
začinjati raznoliko, na dnevnoj bazi, mijenjajući povrtne juhe i 
začine. 


82. 
Heljda, pikantno predjelo s narezanim kokosovim orahom 


Sastojci: 

2 šalice heljdinog oljuštenog zrnja 
2 šalice vode 

1 šalica narezanog kokosa 
100 g Oleoluxa 

1/2 žličice curry umaka 

1/2 žličice bijelog papra 
1/4 žličice crnog papra 

1/4 žličice ljute paprike 

1 luk 

5 češnjeva češnjaka 


2 žlice umaka od soje 


Priprema: 

Pripremite kokosovo mlijeko miješajući u mikseru 1 šalicu 
narezanog kokosa (ili malo svježeg kokosovog oraha) s 2 
šalice vode. (Koristite kokos koji je pakiran u celofanu, jer je 
onaj u rinfuzi često užegao.) Rastopite Oleolux u unaprijed 
zagrijanoj posudi, dodajte pola sitno nasjeckanog češnjaka i 
sitno nasjeckanog luka. Dodajte i začine, a na kraju 2 žlice 
umaka od soje i drugu polovicu češnjaka, zgnječenog. Stavite 
heljdino Zzrnje u tu masnoću i miješajte drvenom kuhačom oko 
1/2 minute, ovisno o grubosti zrnja. Vrlo grubo zrnje može se 
kuhati (pržiti) do 1 minute. Sada heljdi dodajte mlijeko od 
kokosa, dobro promiješajte i pustite je da bubri jedno kratko 
vrijeme na niskoj temperaturi ili s isključenom električnom 
pločom. Ovo pikantno začinjeno jelo od heljde je vrlo zgodno 
kao predjelo povrću ili sa salatom. 


83. 
Juha od kiselog kupusa na ruski način 


Sastojci: 

250 g kiselog kupusa 

1/2 litre vode 

1 žličica cijelog zrna kima 
250 g cjelovitog zrnja heljde 
1 žličica paprike 

1/2 žličice aromatične soli 
125 g Oleoluxa 


Priprema: 

U uzavrelu vodu stavite nasjeckani kiseli kupus. Čim se kupus 
malo prokuhao, otopite odmah masnoću u unaprijed zagrijanoj 
posudi. Dodajte joj papriku, sol, kim i cjelovito zrnje heljde. 
Popržite to nekoliko sekundi, a onda tu smjesu stavite u kipući 
kiseli kupus. Ovisno o tome koliko je vode ishlapilo dok se 
kupus kuhao, dodajte dovoljno vode da napravite juhu. Ovo 


treba brzo poslužiti, tako da heljda bude još zrnata, ali 
mekana. Ova juha potječe iz Rusije i ugodnija je našem jeziku 
nego što biste očekivali. Ona je i osvježavajuća i lako 
probavljiva, čak i za bolesne osobe. 


84. 
Heljdina crvena krupica 


Sastojci: 

1 šalica heljdine krupice 
3 šalice vode 

1 žličica meda 

1 šalica crnog ribizla 

1 šalica crvenog ribizla 


Priprema: 

Heljda se kuha kao što je opisano u receptu 78..Pusti se da 
nabubri u vodi na slaboj temperaturi, dok ne nastane čvrsta 
smjesa. Dodajte svježe ribizle, dobro miješajte, a onda stavite 
u unaprijed ohlađene posudice, šalice ili staklene zdjelice i 
ostavite na hladnom mjestu. Ova kombinacija krupice i 
bobičastog voća je vrlo ukusna "crvena krupica". 


Varijante: Umjesto vode možete upotrijebiti sok od grožđa ili 
ribizla. 


Predjela: Kao umak za ovo jelo od crvene krupice možete 
koristiti kreme na bazi svježeg kravljeg sira i ulja od sjemenki 
lana, opisane u receptima 1-15 ili pod "Desertima". Vrlo su 
zgodni i recepti začinjeni vanilijom, vinom, kiršem (rakija od 
višanja), šljivovicom ili vodkom. 


85. 
Rumunjska juha 


Sastojci: 


125 g sojinog brašna 

125 g pšeničnog brašna od cjelovitog zrna 
125 g luka 

2 žlice Oleoluxa 

2 žličice paprike 

1/2 žličice aromatične soli 

1 | vode (približno) 

2 žlice lanenog ulja 


Priprema: 

Napravite glatko, ali čvrsto tijesto od sojinog i pšeničnog 
brašna, dodajući postepeno malo vode. U unaprijed zagrijanoj, 
dosta dubokoj posudi otopite Oleolux i dodajte luk. Dodajte i 
cijelo tijesto u tu posudu u obliku ribanih listića, neprekidno 
miješajući. Kratko propirjajte, pa dodajte 1/2 litre vode, 1 
žličicu paprike i sol. Neka kratko prokipi, da se listići skuhaju, 
ali nemojte prekuhati, da se ne raspadnu. Juhu možete 
razrijediti s malo vode ili poslužiti kao dosta gustu juhu, bogato 
začinjenu. Jako je preporučljiva za bolesne. 


86. 
Rajčica i riža (istočno-indijski način |) 


Sastojci: 

2 šalice cjelovite riže 
4 šalice vode 

1 šalica rezanog kokosa 
1 veliki luk 

5 kapi tabaska 

malo crnog papra 
malo ljute paprike 
500 g rajčice 

1 žlica curry-a 

3 žlice Oleoluxa 

3 žlice lanenog ulja 
1 žlica bućinog ulja 
sol 


Priprema 

Stavite rižu u hladnu vodu, pa neka lagano zakipi. Smanjite 
temperaturu, tako da riža omekša više kroz bubrenje, nego 
kroz stvarno kuhanje. Dok je riža još zrnata, ali skoro gotova, 
dodajte joj narezani kokos, sitno nasjeckani luk, papriku, 
nasjeckane rajčice i curry. Neka kuha još najviše 10-15 
minuta. Dodajte Oleolux i ulje neposredno prije posluživanja, 
dobro promiješajte i poslužite. 


87. 
Rajčica i riža (istočno-indijski način Il) 


Sastojci: 

isti kao u receptu 86.,s dodatkom 250 g sira kao što je 
ementaler, sbrinz (tvrdi švicarski sir sličan parmezanu), gauda 
ili sir sa Začinima 


Priprema: 

Pripremite rižu i rajčice kao u receptu 86. Na kraju pospite 250 
g ementalera ili nekog drugog sira. Ako koristite geska sir 
(sadrži trave), uzmite samo pola količine. 


88. 
Rajčice i riža (istočno-indijski način Ill) 


Sastojci: 
isto kao u receptu 86., s dodatkom 250 g narezanog 
kokosovog oraha 


Priprema: 
Pripremite rajčicu i rižu kao u receptu 86. Na kraju pospite 250 
g narezanog kokosa preko riže i poslužite. 


89. 
Dalmatinska riža 


Sastojci: 

1 šalica riže 

2 šalice vode 

2 češnja češnjaka 

2 žlice Oleoluxa 

1/2 žličice aromatične soli 
1 žličica paprike 

1/2 žličice papra 


Priprema: 

Neka voda uzavri u loncu. Rastopite Oleolux u tavi i odmah 
dodajte češnjak, sol, papar, papriku i na kraju rižu. Dok 
zagrijavate rižu, najviše 1/2 minute, neprekidno miješajte 
drvenom kuhačom. Sada stavite rižu u kipuću vodu. Riži ne 
treba dugo da se skuha, pa štednjak (električni) možete 
isključiti i neka riža bubri. Ova se dalmatinska riža može 
jednostavno razrijediti vodom, pa postane juha. U tom slučaju 
dobro je dodati 2-3 žlice mlijeka da zaokružite okus. 


90. 
Slatka riža 


Sastojci: 

1 šalica riže 

1 šalica mlijeka 
2 šalice vode 

1 žlica meda 

3 žlice Oleoluxa 
50 g lješnjaka 


Priprema: 

Rižu skuhajte na vrlo niskoj temperaturi. Tek na kraju dodajte 
med. Kad je riža gotova, otopite u tavi Oleolux i dodajte fino 
mljevene lješnjake. Lagano zagrijte, miješajući stalno drvenom 


kuhačom. Odmah dodajte rižu u tavu. Ako je riža presuha, 
postepeno dodajte šalicu mlijeka. Ovo se jelo može poslužiti 
kao mliječna juha ili kao suho jelo od riže. 


91. 
Juha od leće 


Sastojci: 

220 g leće 

2 srednje velika krumpira 
1 stabljika leće 

1 žličica paprike 

malo ljute paprike 

220 g Oleoluxa 


Priprema: 

Operite leću. Stavite je u hladnu vodu i kuhajte na niskoj 
temperaturi dok se ne skuha. Dodajte oprane, oguljene i na 
male komadiće narezane krumpire i stabljiku leće narezanu na 
3-4 komada. Na kraju začinite Oleoluxom, paprikom, ljutom 
paprikom i po mogućnosti ekstraktom kvasca (iz tube). 
Moguće su i druge varijante: prije posluživanja dodajte juhi od 
leće lagano, na Oleoluxu, poprženi nasjeckani luk _ ili 
nasjeckani luk sa češnjakom. 


Koliko god ove upute za kuhanje izgledale jednostavne, one 
su ipak vrlo važne. Iskustvo pokazuje da mnogi ljudi nisu u 
stanju začiniti čak ni najjednostavnije jelo, ako moraju 
eliminirati meso, kobasice i slaninu. 


92./93. 
Juha od graška 
Juha od graha 


Sastojci: 
isto kao u receptu 91., ali zamijeniti leću drugim mahunarkama 


Priprema: 

Slijedite upute za juhu od leće iz recepta 91. Oba ova jela 
omogućuju izvrsne varijacije okusa, čak i bez upotrebe mesa, 
kobasica i slanine. 


Bijeli grah je dobar s mnogo slatke i ljute paprike. 


Preporučuje se da u juhu od graška dodate 2-3 cm ekstrakta 
kvasca (iz tube). 


94. 
Krumpir 


Sastojci: 

1/2 kg krumpira 

100 g badema 

1 šalica punomasnog mlijeka 

(po želji 2 žlice Oleoluxa, 100 g peršina) 


Priprema: 

Krumpiri bi se trebali kuhati neoguljeni kad god je to moguće. 
Možete ih poboljšati tresući ih s Oleoluxom i puno sitno 
nasjeckanog peršina. 


Druga zgodna mogućnost: ogulite vruće kuhane krumpire i 
protresite ih u bademovom mlijeku neposredno prije 
posluživanja. Bademovo mlijeko ćete napraviti tako da 
bademe izmiksate u kašicu s 1 šalicom mlijeka. Ako ima 
previše tekućine, pustite je da ispari kuhajući na niskoj 
temperaturi. 


95. 
Makedonska juha od krumpira 


Sastojci: 

1/2 kg krumpira 

1/2 kg luka 

1 šalica mlijeka 

110 g Oleoluxa 

1 žličica papra 

1/2 žličice aromatične soli 


Priprema: 

Kuhajte neoguljeni krumpir s nasjeckanim lukom. Neka ih voda 
jedva prekrije. Ako ih ne kuhate u ekspresnom loncu, trebat će 
im 20 minuta da se skuhaju. Ocijedite vodu u kojoj se kuhao 
krumpir u drugu posusdu. Ogulite krumpir i napravite od njega 
i luka kašicu (pire). Tada dodajte vodu od kuhanja, žličicu 
papra, Oleolux i 1 šalicu mlijeka. Dobro promiješajte i poslužite 
juhu od krumpira. Po vrhu možete posipati nesjeckanim 
peršinom, ali je i prirodan okus ove juhe dobar. 


96. 
Juha Marica 


Sastojci: 

3 mrkve 

3 korijena od peršina 
1 stabljika poriluka 

2 sirova krumpira 

1 mali korijen celera 
1/2 šalice lanenog ulja 
2 žlice Oleoluxa 

100 g peršina 

1/2 limuna 


Priprema: 

Ogulite mrkvu, korijene peršina i celera i, u ovom slučaju, 
krumpir. Narežite na štapiće ili grubo naribajte. Narežite 
poriluk na tanke ploške. Rastopite Oleolux u dubokoj, 
unaprijed zagrijanoj tavi i dodajte svo povrće, krumpir, 
aromatičnu sol i malo papra. Zagrijte kratko, najviše 1/2 
minute. Dodajte povrću 1/2 šalice lanenog ulja i po vrhu prelijte 
1/2 litre vode. Na kraju pospite sitno nasjeckanim peršinom, 
poškropite s nekoliko kapi limuna i odmah poslužite kao dosta 
gustu juhu. Povrće ne treba prekuhati,jer se ono s krumpirom 
već dovoljno kuhalo u vrućoj masnoći i dovoljno je mekano, 
nakon što se doda voda. Ovdje je važno da krumpiri ne budu 
narezani na predebele komade, pa ih je najbolje grubo 
naribati. Ova je juha odlična, lako probavljiva i djeluje kao 
dijuretik (otvara), što je važno za one koji se ne osjećaju 
dobro. 


97. 
Krumpir sa češnjakom 


Sastojci: 

1 kg kuhanog krumpira 

125 g Oleoluxa 

3 češnja češnjaka 

1/2 žličice aromatične soli 

2 žlice mlijeka ili kondenziranog mlijeka 


Priprema: 

Ogulite kuhani krumpir i narežite na male komade. Rastopite 
Oleolux u unaprijed zagrijanoj tavi i dodajte zgnječeni češnjak. 
Kratko zagrijte, samo dok češnjak lagano požuti. U masnoću 
odmah dodajte krumpir, začinite aromatičnom solju i na kraju u 
vruću smjesu dodajte 2 žlice mlijeka. Dobro promiješajte i 
poslužite što je prije moguće. Ovo je jelo odlično predjelo za 
povrće koje nije previše začinjeno (npr. komorač, neko jelo od 
krastavca, lagano začinjeni špinat i sl.). Dobro je predjelo i 
salatama. 


POVRĆE 
Recepti 98. - 121. 


POVRĆE 


Kada birate povrće morate odabrati samo svježe i neoštećene 
proizvode. Radije ćete odabrati organski uzgojeno povrće, 
nego ono potpomognuto kemijskim sredstvima. Povrće ne 
smijete prekuhati. Neke vrste povrća vrlo brzo omekšaju, pa ih 
je lako žvakati, a ipak zadržavaju aromu i hranjive sastojke. 
Prekuhano povrće gubi mnogo od okusa i hranjvih vrijednosti. 
Ne koristimo od svake vrste povrća samo mekane dijelove 
(sredinu, pulpu). Spinat, kelj i poriluk su ukusniji kada se 
poslužuju cijeli. 


Jednostavan, tradicionalan način kuhanja povrća u vodi je bolji 
od modernog "prepržiti na ulju", zato što se kod prženja 
masnoća mijenja i postaje štetna i teško probavljiva, a povrće 
se prekuha. Ekspresnom loncu nema prigovora. Vrijeme 
kuhanja mora biti onoliko koliko je potrebno da se povrće 
skuha. Pripremu nastavljamo kad je povrće kuhano. U zdjeli 
ga možemo pomiješati s otopljenim Oleoluxom i raznim 
vrstama papra, sa zgnječenim češnjakom _ ili, gdje nam 
odgovara, sa sitno nasjeckanim lukom, vlascem, peršinom, 
svježim začinskim biljem (mažuran, kopar, estragon) kao i s 
umakom od soje, po ukusu. Intenzitet začina može se ublažiti 
dodavanjem nekoliko žlica mlijeka. Povrće koje smo izvadili iz 
ekspresnog lonca ili vode protresemo sa smjesom Oleoluxa i 
začina. Ako u vodu, u kojoj se povrće kuhalo, dodamo 
nekoliko žlica ovog masnog, sočnog povrtnog soka (iz 
mješavine s Oleoluxom), dobit ćemo odličnu laganu juhu. 
Pojačajte okus i hranjivu vrijednost s nekoliko žlica listića 
kvasca. Ribani sir na vrhu je zanimljiv dodatak jelima od 
povrća ili laganoj juhi od povrća, posluženoj u šalici i 
omogućuje nove varijante. 


Vrlo je važno da se bolesnicima poslužuju razne vrste povrća 
ii da se povrću, kao što su kopriva ili špinat, dodaju dva 
različita okusa (npr. jedan s muškatnim oraščićem, a jedan 
začinjen — kvascem). — Prekuhano — povrće —_ (ako lonac 
nepromišljeno ostavimo na vatri) gubi mnogo svog okusa i 
hranjivih vrijednosti. 


98. 
Špinat — dva različita načina 


Sastojci: 

1 kg špinata 

1 žličica aromatične soli 
2 žlice umaka od soje 

2 žlice listića kvasca 
muškatni oraščić 

2 žlice Oleoluxa 


Priprema: 

Operite špnat, poparite ga u malo vode, a onda ga izvadite iz 
vode i napravite ili kašicu (pire) ili ga sitno nasjeckajte. 
Podijelite na dva jednaka dijela. Jednom dijelu dodajte 2 žlice 
umaka od soje, puno muškatnog oraščića — svježeg ili u prahu 
i 1 žlicu Oleoluxa. Dobro promiješajte i poslužite. 


Drugi dio špinata kombinirajte s aromatičnom solju i kvascem. 
Posluživanje obaju jela jednog pokraj drugog povećat će apetit 
kod bolesne osobe, a vrlo je ukusno s npr. heljdom. 


99. 
Bistra povrtna juha 


Sastojci: 

povrtna juha (voda) od bilo kojeg povrća 
5 češnjeva češnjaka 

75 g Oleoluxa 


1/2 žličice aromatične soli 
1 žlica peršina 

2 žlice listića kvasca 
malo bijelog papra 

malo ljute paprike 

1 žlica umaka opd soje 

1 žličica mažurana 


Priprema: 
Rastopite masnoću u unaprijed zagrijanoj posudi. U toplu 
masnoću dodajte zgnječeni češnjak,papar,papriku i listiće 


kvasca i umiješajte sol. Po ukusu se može dodati voda u kojoj 
se kuhalo bilo koje povrće. Vrlo je dobra voda od špinata, 
mahuna i drugog povrća. Sada dodajte mažuran, brzo 
prokuhajte i poslužite u šalicama za juhu kao bistru juhu, prije 
obroka. Jači okus može se ublažiti dodavanjem 1-2 žlice 
kondenziranog mlijeka. 


Ova bistra juha može se koristiti za pripremanje drugih juha: 
a) dodajući zrnatu kuhanu heljdu (recept 79. ili 80.) 
b) dodajući dobro kuhanu rižu 
c) dodajući male rezance ili druge dodatke bistroj juhi 
d) dodajući okruglice od sjemenki lana (recept 100.) koje 
su izvrstan dodatak 


100. 
Okruglice od sjemenki lana (kao dodatak bistrim juhama) 


Sastojci: 
1 šalica sjemenki lana 
1 šalica začinjene bistre juhe 


Priprema: 

Stavite cijele, visokokvalitetne sjemenke lana u mikser. 
Dodajte dobro začinjenu, koncentriranu bistru juhu (99.). Ta 
juha mora biti stvarno koncentrirana, pripremljena sa samo 
možda 1/2 litre povrtnog temeljca, travama i začinima iz 


recepta 99. Izmiksajte sjemenke lana u glatku smjesu, prelijte 
u šalicu i stavite u hladnjak. Ovoj smjesi treba 1/2 sata da se 
stvrdne. Žlicom stavljajte male okruglice, veličine kovanice, u 
vruću juhu. Ovu bistru juhu od povrća vole oni koji se ne 
osjećaju dobro, a ona potiče apetit i krajnje je lako probavljiva. 


101. 
Kelj pupčar s mažuranom | 


Sastojci: 

1 kg kelja pupčara 

2 žlice umaka od soje 
1 žlica mažurana 

2 žlice Oleoluxa 


Priprema: 

Oprani i narezani kelj pupčar se kuha u vodi, dok ne omekša. 
Dovoljno je 10 minuta. Odlijte vodu i dodajte Oleolux, mažuran 
i umak od soje u vrući lonac. Dobro promiješajte i odmah 
poslužite. Ovakav kelj pupčar — bogato začinjen izvana, ali 
blag iznutra, jer je kuhan bez soli — vrlo je zanimljiv i ukusan 
dodatak plitici s povrćem. 


102. 
Kelj pupčar II 


Sastojci: 

1 kg kelja 

125 g Oleoluxa 

2 žlice umaka od soje 

1 cm ekstrakta kvasca (iz tube) 
malo bijelog papra 

malo crvene paprike 


Priprema: 

Operite kelj (prokulicu) kao obično, a onda ih ili ostavite cijele 
ili prerežite na pola. Skuhajte ih u malo vode ili u ekspres 
loncu. Izvadite ih (prokulice) iz vode i miješajte s Oleoluxom, 
umakom od soje, ekstraktom kvasca i paprom i, ako želite, 
začinite s malo aromatične soli. 


Kombinacija prokulica s Oleoluxom je izvrsna, jer Oleolux 
ističe posebnu aromu pojedinog povrća. 


103. 
Juha od luka na švicarski način 


Sastojci: 

1 kg luka 

220 g zdrobljene zobi 
sol 

papar 

paprika 

125 g Oleoluxa 


Priprema: 

Luk pržite na Oleoluxu dok ne postane staklast (da ne počne 
smeđiti). Dodajte 1 litru vode. Neka zakipi, a onda dodajte 220 
g zdrobljene zobi u kipuću vodu. Kratko kuhajte, stalno 
miješajući. Propasirajte ili izmiksajte cijelu smjesu. Dodajte još 
vode, da juha bude kremasta. Začinite solju, paprom i 
paprikom, a možete posuti i crvenom paprikom kad stavite u 
tanjure. Ova juha je ukusnija nego što mislite. 


104. 
Artičoke s umakom od češnjaka | 


Sastojci: 
3 artičoke 
6 češnjeva češnjaka 


1/4 litre lanenog ulja 

sok od 1 limuna 

sol 

paprike 

125 g svježeg kravljeg sira (po želji) 
3 žlice mlijeka (po želji) 


Priprema: 

Odrežite tvrde dijelove stabljike i lisnate vrškove artičoka. 
Kuhajte artičoke u slanoj vodi, dok vanjski listovi, kad ih lagano 
povučete, ne počnu otpadati. Izvadite artičoke iz slane vode i 
stavite ih u zdjelu. Listove koji su se odvojili stavite u male 
zdjelice. Dok se artičoke kuhaju, pripremite jednostavni hladni 
umak: 


Stavite zgnječeni češnjak u ulje, zatim dodajte sok od 1 limuna 
i malo soli. Ovim umakom od ulja možete premazati listove 
artičoke, prije nego što ih poslužite zajedno sa srcima artičoka. 


Sljedeća kombinacija je vrlo zgodna: 

Ovom uljnatom umaku dodajte 125 g svježeg kravljeg sira i 3 
žlice mlijeka i dobro izmiksajte. Ova je vrsta umaka od 
češnjaka jako dobra i s listovima i sa srcem artičoka. 


Možete poslužiti razne vrste povrća, jednostavno kuhanog u 
slanoj vodi — grah, mrkvu,kockice od celerovog korijena, 
paprike, šparoge — zajedno s artičokama i gore spomenutim 
umakom. 


105. 
Artičoke s majonezom od svježeg 
kravljeg sira i lanenog ulja II 


Sastojci: 

5 artičoka 

250 g svježeg kravljeg sira 
150 g lanenog ulja 


75 g mlijeka 

1 žlica gorušice 

3 kisela kopra 

sol 

1 žlica peršina, ili vlasca, ili mažurana 


Priprema: 

Nakon što uklonite _ tvrde dijelove  stabljke i lisnate 
vrškove,skuhajte artičoke u slanoj vodi. U vodu se može 
dodati češanj češnjaka. Dok se artičoke kuhaju (sve dok se 
vanjski listovi ne počnu lako odvajati), pripremite sljedeću 
majonezu: u mikseru pomiješajte laneno ulje, mlijeko, 
gorušicu, sol i svježi sir. Na kraju dodajte ukiseljeni kopar i sve 
kašasto izmiksajte. Dodajte majonezi još peršin ili vlasac. 
Peršin možete izmiksati zajedno s majonezom, a vlasac je 
najbolje dodati sitno nasjeckan. Ova majoneza se poslužuje 
kao umak uz vrele _artičoke. Možete jesti svaki listić 
pojedinačno s majonezom. Najbolje je, naravno, srce artičoke 
bogato preliveno ovom majonezom. 


Ovo je jelo izvrsno u prehrani bolesnika, jer ima koristan 
učinak na jetru i na metabolizam masnoća. 


106. 
Korijen od gaveza s majonezom 


Sastojci: 

1/2 kg korijena od gaveza 
malo limunovog soka 

100 g svježeg kravljeg sira 
3 žlice lanenog ulja 

3 žlice mlijeka 

sol 

đumbir 


Priprema: 

Prelijte kipuću vodu preko korijena gaveza, pa ćete ga lako 
oguliti nožićem. Oguljene korijene odmah stavite u vodu s 
malo limuna ili jabučnog octa (da ne potamne). Kuhajte 
korijene u vrućoj vodi ili u ekspres loncu. Poslužite ih vruće s 
ovom majonezom: u mikseru pomiješajte laneno ulje i svježi 
kravlji sir. Zatim dodajte sok od limuna, dobar prstohvat 
đumbira i malo soli. Ulijte majonezu u unaprijed zagrijane 
zdjelice i poslužite s vrućim korijenima gaveza. 


107. 
Šparoge s majonezom (toplo ili hladno) 


Sastojci (za 4 osobe) 

1 kg šparoga 

150 g lanenog ulja 

75 g mlijeka 

250 g svježeg kravljeg sira 
5 kiselih stabljika kopra 

1 žličica gorušice 

1/2 banane 

sol 


Priprema: 

Pripremite šparoge kao obično: svežite u svežnjeve i skuhajte 
ih u slanoj vodi. Dok se šparoge kuhaju, pripremite majonezu 
na sljedeći način: prvo dobro izmiksajte laneno ulje, mlijeko 
gorušicu i malo soli. Postepeno dodavajte svježi sir i miješajte 
dok smjesa ne bude glatka. Na kraju umiješajte još najviše 1/2 
banane. Ovaj se umak servira uz vruće šparoge. Držeći 
krajeve šparoga, provucite im vrhove kroz ovu majonezu. 
Jedite ih vruće. Okus je prekrasan! Ovo jelo od šparoga je vrlo 
zadovoljavajući obrok i jako se preporučuje pacijentima koji 
imaju problema s mokrenjem. 


108. 
Kiseli kupus s paprikama 


Sastojci: 

2 lijepe paprike, zelene ili crvene 
250 g kiselog kupusa 

4 obilate žlice listića kvasca 

125 g Oleoluxa 

4 žlice bućinog ulja 

sol 

1 žlica umaka od soje 


Priprema: 

Uklonite peteljke i sjemenke iz paprika, narežite ih na 
četvrtine, pa onda još poprijeko na pola. Rastopite Oleolux u 
unaprijed zagrijanoj tavi. Odmah dodajte narezane paprike, 
prekrijte ih slojem kiselog kupusa i zagrijavajte da bude vruće. 
Pospite kiseli kupus sa 4 žlice listića kvasca. Dok se zagrijava, 
postepeno dodajte bućino ulje, tako da se Oleolux ne pregrije. 
Pažljivo preklopite ovu smjesu kuharskom lopaticom, tako da 
se slojevi što manje poremete. Dodajte nekoliko kapi umaka 
od soje i poslužite s vrućim krumpirom, rižom ili heljdom. Ovo 
se jelo može jesti i bez ovih priloga, zato što sadrži veliku 
količinu listića kvasca. 


109. 
Kiseli kupus na jednostavan način 


Sastojci: 

125 g Oleoluxa 

1 žlica bućinog ulja 
250 g kiselog kupusa 
1 luk 

ekstrakt kvasca 
aromatična sol 


Priprema: 

Otopite Oleolux u unaprijed zagrijanoj tavi i pecite kolutove 
luka dok ne počnu smeđiti. Odmah dodajte kiseli kupus. 
Promiješajte dobro i dodajte 2 cm ekstrakta od kvasca iz tube i 
zagrijte da bude vruće. Kiseli kupus možete narezati nešto 
sitnije. Dok je još na vatri, umiješajte žlicu bućinog ulja. 
Nekoliko kolutova luka možete iskoristiti da na kraju ukrasite. 
Poslužite kao predjelo pire krumpiru. 


110. 
Kelj 


Sastojci: 

1/2 kg kelja 

125 g Oleoluxa 

3 češnja češnjaka 

1 mali luk 

muškatni oraščić 

crni i bijeli papar i ljuta paprika 
1 žlica kondenziranog mlijeka 
1 žlica umaka od soje 


Priprema: 

Operite kelj, uklonite mu stabljike i kuhajte u višeslojnom 
ekspres loncu (dovoljno je 15 minuta). U međuvremenu otopite 
Oleolux u unaprijed zagrijanoj tavi. Odmah dodajte sitno 
nasjeckani luk i zgnječeni češnjak. Pržite na niskoj 
temperaturi, dok luk ne postane staklast. Češnjak ne smije 
posmeđiti. Izljte ovu masnoću u zagrijanu posudu za 
posluživanje i pomiješajte je s tri vrste papra i žlicom umaka 
od soje. Sada pomiješajte vruće povrće sa začinjenom 
masnoćom u zdjeli. Kelj narežite sitno, ali ne previše. Kelj je 
ukusniji na ovaj način nego s bavarskim kobasicama. 


111. 
Poriluk 


Sastojci (za 4 osobe): 

5-6 srednje velikih stabljika poriluka 
3 žlice Oleoluxa 

3 žlice umaka od soje 


Priprema: 

Uklonite uvenule dijelove poriluka i operite vrlo pažljivo gornji 
dio žutog područja. Ako je potrebno, čak i razrežite gornji dio 
čvrste stabljike. Prekrijte dno posude zelenim dijelovima, a na 
njih stavite sloj žutih dijelova. Prelijte vodom i kuhajte dok ne 
bude gotovo, bez dodavanja soli. Kad voda skoro sasvim 
ispari (ako je potrebno, možete odliti dio tekućine), prelijte 
Oleolux i umak od soje preko ovog povrća i odmah poslužite. 
Juha (od kuhanja) je odlična kao napitak, ako je začinite 
paprikom, Oleoluxom i umakom od soje. Ako ste upotrijebili 
veću količinu masnoće (ako je to prikladno za pacijenta), treba 
je povezati dodatkom 1 žlice listića od kvasca, tako da se ne 
vidi. Dodatak bjelančevina u obliku listića od kvasca je vrlo 
zdrav i ne smatra se samo začinom. 


112. 
Zelene mahune 


Sastojci: 

1/2 kg zelenih mahuna 

3 žlice Oleoluxa 

2 češnja češnjaka 

čubar 

1 žlica umaka od soje 

1/2 žličice aromatične soli 


Priprema: 
Operite mahune, odstranite im konce i izlomite ih na 
komadiće. Kuhajte ih u malo vode s malo čubra i cijelim 


češnjem češnjaka. U zdjeli pripremite umak od otopljenog 
Oleoluxa, zgnječenog češnjaka, žlice umaka od soje, soli i 
možda malo paprike. Stavite kuhane mahune u ovaj umak, 
dobro promiješajte i poslužite. 


Juha (voda) od povrća, koja vam je ostala, može se pripremiti 
kao napitak, tako da joj dodate 1 žlicu umaka koji ste pripremili 
za povrće. Dodatne varijante su moguće, ako dodate 1 žlicu 
listića od kvasca, rajčicu iz tube, pritamin papriku ili naribani 
sir. 


113. 
Komorač 


Sastojci: 

(koristite 1 stabljiku komorača po osobi) 
4 stabljike komorača 

šaka ribanog sira 

4 žlice Oleoluxa 

1 češanj češnjaka 

1 žlica umaka od soje 


Priprema: 

Uklonite čvrste stabljike komorača. Narežite ih po dužini na 
ploške i stavite ih u posudu. Kuhajte u vrlo malo vode. Možete 
dodati čubra u vodu u kojoj se kuhaju. Dok se povrće kuha, 
otopite Oleolux, dodajte zgnječeni češnjak, promiješajte, 
maknite s vatre i dodajte žlicu umaka od soje. Ovaj umak 
prelijte preko komorača kad je kuhan. (Ako voda u posudi nije 
sasvim ishlapila, odlijte je i koristite kao juhu od povrća.) Kad 
ste komorač prelili umakom, možete ga posuti šakom ribanog 
sira. Možete sve skupa staviti u pećnicu na nekoliko minuta, ali 
ne predugo jer zagrijavanje brzo smanjuje probavljivost ovog 
jela. 


114. 
Spinat | 


Sastojci: 

1/2 kg špinata 

2 češnja češnjaka 
muškatni oraščić 
crni papar 

bijeli papar 

sol 

4 žlice Oleoluxa 


Priprema: 

Uklonite samo grube dijelove peteljki špnata. Rasprostrite 
listove u loncu sa žičanom rešetkom. Ulijte 1 šalicu vode u 
lonac, pokrijte i kuhajte na pari dok ne bude gotovo (najviše 10 
minuta). Listove ne smijete prekuhati i moraju zadržati svoju 
zelenu boju. U međuvremenu otopite Oleolux u drugoj posudi, 
dodajte zgnječeni češnjak i prelijte toplu masnoću u posudu sa 
špinatom. Dodajte malo crnog, bijelog ili crvenog papra, malo 
svježe naribanog muškatnog oraščića (ili u prahu) i soli po 
ukusu. Promiješajte listove špinata s ovim pikantnim umakom. 
Špinat se kuhao bez soli. Možete ga brzo narezati u posudi za 
posluživanje. Većina ljudi voli ga više na ovaj način, nego u 
obliku kašice. 


115. 
Spinat II 


Sastojci: 

1/2 kg špinata 

2-3 velika luka 

2 žlice umaka od soje 
3 žlice Oleoluxa 

šaka ribanog sira 


Priprema. 

Operite špinat i skuhajte ga kao u receptu 114. Koristite žičanu 
rešetku. Nezasoljena voda osigurava da se špinat ne prekuha. 
Kad je djelomično kuhan, poslažite preko njega grubo 
narezani luk, prelijte umakom od soje, pokrijte i kuhajte još 
nekoliko minuta. Velikom lopaticom preklopite sloj povrća na 
pola, tako da je luk sada "u sendviču". Stavite to na duguljastu 
pliticu i pospite šakom sira. Prije posluživanja prelijte 
otopljenim Oleoluxom. 


Začinite vodu od povrća s malo soli, listićima ili ekstraktom 
kvasca i umakom od soje. Začinjeno s malo Oleoluxa, 
poslužite kao napitak. 


116. 
Zeleni kupus (istočno-indijski način) 


Sastojci: 

1 mala glavica zelenog kupusa 
1 šalica lanenog ulja 

1 luk 

2 češnja češnjaka 

ljute papričice 

1 žličica curry-a 

1-2 žlice kokosovih pahuljica 

2 žlice Oleoluxa 


Priprema: 

Uklonite stabljike i sitno narežite kupus. Kuhajte najviše 10 
minuta u malo posoljenoj vodi. U posebnoj posudi rastopite 
Oleolux i pržite nasjeckani luk, ljute papričice i curry, dok luk 
ne postane staklast. Dodajte pahuljice kokosa, laneno ulje, 
zgnječeni češnjak, pa dobro promiješajte drvenom kuhačom. 
Nakon što u cjedilu ocijedite kupus, stavite ga u tavu sa 
smjesom masnoće, dobro promiješajte i odmah poslužite. 


117. 
Juha od "vruće" koprive 


Sastojci: 

kopriva 

listići kvasca 

umak od soje 

Oleolux 

sol 

paprika 

(možete dodati 1 žlicu kondenziranog mlijeka da poboljšate 
okus) 


Priprema: 

Koristite samo mlade izdanke koprive ili odlomite samo zadnjih 
5-10 cm nježnih, mladih stabljika (ljeti na vrhovima starijih 
biljaka). Ne koristite smeđe listove. Morat ćete staviti malo soli 
u vodu, da se riješite malih insekata i sl. Listovi će napuniti do 
ruba lonac od 30 cm. Na dnu neka bude 10 cm vode, pa 
dodajte žličicu aromatične soli (i prigodno luk — recept 119). 
Kuhajte dok ne bude gotovo (10 — 15 minuta). Maknite s vatre. 
Kopriva se može pripremiti na razne načine (recepti 118., 
119.,120. ili 114., 115.). Voda od kuhanja je jednako važna 
kao i sama kopriva, naročito kad se kuha na koncentriraniji, a 
ne na vodenasti način. 


Juha se priprema ovako: 1 litri juhe dodajte 3-4 žlice listića 
kvasca, 3-4 žlice Oleoluxa, 1 žlicu umaka od soje, malo 
paprike i možda 1 žlicu mlijeka. Ova juha je ukusna i korisna 
za bolesnike, budući da djeluje kao dijuretik. 


118. 
Kopriva s umakom od soje 


Sastojci: 
vrećica puna koprive 
2 žlice sojinog brašna 


125 g Oleoluxa 
sol 

paprika 

1 češanj češnjaka 


Priprema: 

Uberite, očistite, pripremite i skuhajte koprivu kao u receptu 
117. U unaprijed zagrijanoj posudi rastopite Oleolux i odmah 
mu dodajte zgnječeni češnjak. Dodajte 2 žlice sojinog brašna i 
dobro ga umiješajte u masnoću. Dodajte vodu u kojoj se 
kuhala kopriva, stalno miješajući. Kuhajte 1-2 minute i za to 
vrijeme dodavajte sol, malo crvene paprike i bijelog papra. 
Izlijte ovaj vrući umak u zdjelu, pa dodajte vruću koprivu, koju 
ste iskrižali nožem. Pomiješajte je s umakom i odmah 
poslužite s krumpirom, rižom ili heljdom. 


119. 
Kopriva kao čisto povrće 


Sastojci: 

vrećica puna koprive 

1 veliki luk 

120 g Oleoluxa 

2 žlice umaka od soje 

sol 

papar 

paprika 

5 žlica kondenziranog mlijeka 


Priprema: 

Uberite, očistite i priredite koprivu kao u receptu 117. Dodajte 
nasjeckani luk u kipuću koprivu. Voda od kuhanja može se 
začiniti i poslužiti kao napitak iz recepta 117. Pripremite povrće 
na sljedeći način: pomiješajte vruću, lagano nasjeckanu 
koprivu s Oleoluxom u unaprijed zagrijanoj zdjeli. Dodajte 
malo ribanog muškatnog oraščića, malo soli i malo crnog i 
bijelog papra. Dobro promiješajte. Prelijte nekoliko žlica 


kondenziranog mlijeka preko koprive i pospite u sredini s malo 
paprike. Pobrinite se da je poslužite vruću. Ovo je odlično 
predjelo heljdi (recepti 78., 79.), ili krumpiru ili riži. 


120. 
Kopriva s listićima kvasca 


Sastojci: 

vrećica puna koprive 

4 žlice listića kvasca 

1 šalica heljdinog zdrobljenog zrna 
boražina 

1 luk 

125 g Oleoluxa 

2 žlice bućinog ulja 

umak od soje 


Priprema: 

Uberite, očistite i skuhajte koprivu kao u receptu 117. 
Zakuhajte 2 šalice vode. U drugoj posudi rastopite Oleolux, 
dodajte šalicu heljdinog zrnja i miješajte dok heljda sasvim ne 
upije masnoću. Sad stavite heljdu u kipuću vodu. Odmah 
dodajte 4 žlice listića kvasca. Juhu od kuhanja koprive, kojoj 
ste bili dodali luk, postupno dodavajte heljdi. Ostavite 10 
minuta da nabubri, dok ne upije svu tekućinu. Lagano 
umiješajte koprivu u heljdu. Na kraju pomiješajte 1 žlicu 
bućinog ulja s 1 žlicom umaka od soje i prelijte preko jela. 
Zrnata heljda i povrće se ne smiju previše miješati, jer bi 
trebali ostati prepoznatljivi. 


121. 
Jelo od gljiva 


Sastojci: 
100 g gljiva 
2 šalice listića kvasca 


3 žlice pahuljica od sjemenki lana 
2 žlice Oleoluxa 

1 žlica bućinog ulja 

malo crvene paprike 

malo crnog papra 

malo bijelog papra 

aromatična sol 

1 češanj češnjaka 


Priprema: 

Narežite gljive na tanke ploške i skuhajte u šalici vode. Dok se 
kuhaju, dodajte nasjeckani češnjak, sol i papar i kuhajte 10 
minuta. Sada dodajte Oleolux i ulje i dobro promiješajte. 
Dodajte 2 žlice listića kvasca i pahuljice od sjemenki lana, 
dobro promiješajte i uklonite s vatre. Ovo jelo od gljiva je 
odlično kao predjelo povrtnoj plitici, kao namaz ili s jelima od 
riže i heljde. Vrlo je ukusno i vrlo zdravo za bolesnike. 


DESERTI 
Recepti 122. - 136. 


DESERTI 


Kao što sam već spomenula u prvom poglavlju (pod "Svježi 
kravlji sir i laneno ulje"), ovaj oblik prehrane je nova osnova 
života za bolesne. Ona nudi pomoć onima koji se ne osjećaju 
dobro i radost obitelji i djeci. "Nikad ne bih mogla pomisliti da 
netko može napraviti tako slasne stvari od ovoga", primijetila je 
iznenađena ministrova supruga, koja je i sama bila bolesna i 
koja je živjela na "ulju i bjelančevinama", dok se oporavljala u 
Lauterbachu. 


Sljedeći recepti za posluživanje sokova su važni. Čisti, 
nezaslađeni sokovi su lijekovi, a vole ih i djeca. | zdravi i 
bolesni ljudi rado prihvaćaju pripravke kao što su "voćna 
pjenica" ili "zaljubljena linovita" ili "crveni kaput u snijegu". 

Dok eksperimentira s pripremom ovih lijepih deserata, 
domaćica treba biti svjesna da mješavina svježeg kravljeg sira 
i lanenog ulja, u minimalnim količinama, daje pacijentu 
maksimum energije i snage. 


Prijedloge i recepte u ovom poglavlju već dugo cijene i bolesni 
i zdravi ljudi, a bolesnoj osobi predstavljaju izvor energije i 
regenerirajuću prehranu. Čak i bolesna osoba, koja smije jesti 
samo male količina hrane, cijeni pripravke na bazi svježeg 
kravljeg sira i lanenog ulja, s ili bez alkohola. 


Mnogi recepti koji su ovdje predstavljeni pojačavaju obrok i 
jednako su okrepljujući za bolesne kao i za goste. 


Ova vitalna i oživljujuća prehrana, uvijek svježa i lijepa i 
pripremljena na nove i zanimljive načine, idealna je za one koji 
se ne osjećaju dobro i za cijelu obitelj. (Pogledajte i recepte 
"Sladoledi") 


122. 
Linomel Vezuv 


Sastojci (za 3 osobe) : 

2 dl soka od grožđa 

2 dl nezaslađenog soka od trešanja 

1 di ruma 

8 g agar-agara (prirodni proizvod iz morskih algi; kvaliteta mu 
varira; ako voćna želatina postane prečvrsta, možete dodati 
još malo soka) 

3-5 žlica linomela 


Priprema: 

Zagrijte sok od grožđa da lagano kuha. Otopite agar-agar u 
malo soka od trešnje i dodajte ga u soku od grožđa, stalno 
miješajući. Neka naglo zakipi, pa isključite grijalo. Neprekidno 
miješajući, dodajte u smjesu rum. Odmah ohladite. Napunite 
ovom smjesom tanke, ali visoke posudice i tucite, po 
mogućnosti, ručnom pjenjačom,dok ne postane pjenasto. 
Žlicom stavite u plitke, desertne posudice, tako da većina 
pjenice čini brežuljak u sredini. Pospite 1-2 žlice lnomela, tako 
da njime bude pokrivena cijela površina, osim vrha brežuljka, 
koji će predstavljati crvenu kapicu od pjene. Neka bude na 
hladnome do posluživanja. 


123. 
Voćna pjenica (od soka ribizla, borovnice ili trešnje) 


Sastojci: 

2,5 dl soka od grožđa 

2,5 dl soka od crnog ribizla, nezaslađenog 
7-8 g agar-agara 


Priprema: 

Zagrijte 2,5 dl soka od grožđa da lagano kuha. Rastopite u 
šalici agar-agar u malo soka od ribizla. Dodajte to u sok od 
grožđa, stalno miješajući. Isključite štednjak, kako biste izbjegli 


nepotrebno zagrijavanje. Dok postepeno dodajete preostali 
hladni sok, neka smjesa ponovo kratko prokipi, dok ne 
postane bistra. Hladite dok se ne počne zgušnjavati (gelirati). 
Tada ručnom pjenjačom istucite u pjenu. Odmah stavite u 
desertne posudice (staklene zdjelice, čaše na nogici i sl.). S 
ovim voćnim želeom poslužite kremu od vanilije na bazi 
svježeg sira i lanenog ulja kao u receptima 1 ili 2. 


124. 
Pjenušavi vinski snijeg 


Sastojci: 

2,5 dl soka od grožđa 
2,5 dl bijelog vina 

7-8 g agar-agara 


Priprema: 

Zagrijte 2,5 dl soka od grožđa, da lagano kuha. U šalici 
rastopite agar-agar u malo vina i dodajte u sok od grožđa, 
stalno miješajući. Ugasite štednjak i, miješajući, postepeno 
dodavajte ostatak vina. Neka se hladi, dok se ne počne stiskati 
u gel. Istucite ovu smjesu u čvrstu pjenu (ručnom pjenjačom). 
Odmah napunite desertne posudice (staklene zdjelice, čaše 
na nogici, čaše za šampanjac i sl.). 


Umak: 

1. Izmiješajte 3 žlice soka od nezaslađene morske krkavine sa 
šalicom soka od grožđa i poslužite kao umak. 

2. | krema na bazi svježeg kravljeg sira s lanenim uljem 
također se može poslužiti kao umak. 


125. 
Linovita u želeu od vina 


Sastojci (za 5 osoba): 
2,5 dl soka od grožđa 


2,5 dl bijelog vina 

8 g agar-agara 

6 žlica lanenog ulja 

4 žlica mlijeka 

2 žličice meda 

2 - 2,5 dl svježeg kravljeg sira 
1/2 žličice čiste vanilije u prahu 


Priprema: 

Zagrijte sok od grožđa da skoro zakipi. Pomiješajte u šalici 
agar-agar s malo vina, stalno miješajući i dodajte ga u sok od 
grožđa, koji lagano kuha. Dodavajte postepeno ostatak vina. 
Kroz 5 minuta vinski će žele postati bistar, pa se može 
podijeliti u 5 desertnih zdjelica da se hladi. Pripremite kremu 
od kravljeg sira i lanenog ulja iz recepata 1. i 2. I tu kremu 
razdijelite u zdjelice s vinskim želeom, tako da lanovita krema 
potone ispod površine želea. Poslužite kad se ohladi. 


126. 
Poslastica Fujiya 


Sastojci (za 3 osobe): 

2,5 dl soka od grožđa 

2,5 dl čistog soka od ribizla 
8 g agar-agara 

svježi kravlji sir i laneno ulje 
mlijeko 

med 

Krema od vanilije (recept 1.) 


Priprema: 

Zagrijte sok od grožđa da skoro uzavre. Pomiješajte agar-agar 
sa sokom od ribizla i,stalno miješajući, dodajte ga soku od 
grožđa. Neka kuha na niskoj temperaturi oko 5 minuta. Stavite 
u stranu da se hladi. Podijelite smjesu u tri uske, visoke šalice 
koje ste isprali hladnom vodom. Idealno bi bilo da im je dno 
promjera 3-4 cm. Rashladite u hladnjaku. 


Pripremite kremu od svježeg sira i lanenog ulja (recept 1.) s 
mlijekom, medom i vanilijom. Iskrenite crvenu  želatinu 
naopako na staklene tanjuriće i stavite kremu od sira na gornju 
polovicu, tako da vrh izgleda kao planina Fujiyama okrunjena 
snijegom. 


127. 
Zaljubljena linovita u voćnoj jakni 


Sastojci: 

2,5 dl soka od grožđa 

2,5 dl nezaslađenog soka od trešanja 

8 g agar-agara 

6 žlica lanenog ulja 

4 žlice mlijeka 

2 žličice meda 

1/2 dl vodke (ili šljivovice, ili kirša, ili ruma) 
200-250 g svježeg kravljeg sira 


Priprema: 

Zagrijte 2,5 dl soka od grožđa. Otopite agar-agar u šalici čistog 
soka od trešanja i, stalno miješajući, dodajte ga soku od 
grožđa. Neka kratko zakipi, pa postupno dodajte ostatak soka 
od trešanja. Kad se žele razbistri dodajte mu 1/2 dl ruma. 
Podijelite u 5 desertnih Zdjelica (staklene Zdjelice, čaše na 
nogici, čaše za šampaanjac i sl.) Pripremite kremu od kravljeg 
sira i lanenog ulja (recept 1.), s mlijekom, medom i na kraju s 
1/4 - 1/2 vodke. Kad ste to dobro promiješali, razdijelite kremu 
u 5 zdjelica s voćnim želeom. Ohladite prije posluživanja. 


128. 
Linovita u voćnoj jakni 


Sastojci ( za 5 osoba): 
2,5 dl soka od grožđa 
2,5 dl nezaslađenog soka od trešanja, borovnica ili ribizla 


7-8 g agar-agara 

6 žlica lanenog ulja 

4 žlice mlijeka 

2 žličice meda 

200-250 g svježeg kravljeg sira (može i s vanilijom) 


Priprema: 

Za voćni žele: zagrijte sok od grožđa da skoro zakuha. Otopite 
agar-agar u malo soka i dodajte ga soku od grožđa koji kuha, 
stalno miješajući. Neka kratko zakipi, pa postupno dodajte 
ostatak soka. Da ne bi prekipilo, ugasite štednjak. Trebat će 
oko 5 minuta da se smjesa razbistri. Na kraju podijelite voćni 
žele u 5 desertnih zdjelica. 


Odmah nakon toga pripremite kremu od svježeg sire i lanenog 
ulja na ovaj način: pomiješajte laneno ulje, mlijeko i med, 
postepeno dodavajte kravlji sir i na kraju 1/2_ žličice čistog 
praška od vanilije. Rasporedite ovu kremu ravnomjerno po 
napola tekućem voćnom želeu. Kad krema od sira potone 
ispod površine želea, desert je spreman. Bit će dobar do 
popodne ili navečer, iako ste ga pripremili ranije ujutro. 


129. 
Kaki voćni užitak 


Sastojci: 

2 ploda kakija 

svježi kravlji sir / laneno ulje (recept 1.) 
mlijeko 

med 


Priprema: 

Uklonite koru s kakija. Narežite 1 kaki plod na male komadiće i 
stavite ih u staklene zdjelice. Pripremite kremu od svježeg sira 
i lanenog ulja kao u receptima 1. i 2. U kremu dodajte drugi 
kaki plod i u mikseru napravite kašicu. Prelijte kremu preko 


voća u zdjelicama. Komadić kakija možete upotrebiti za 
ukrašavanje. 


130. 
Crveni kaputić u snijegu 


Sastojci: 

250 cm 3 soka od grožđa 

250 cm3 čistog soka od trešanja 

8 g agar-agara 

50 cm3 ruma 

krema od svježeg kravljeg sira i lanenog ulja s vanilijom 
(recept 1) 

orasi 


Priprema: 

Zagrijte sok od grožđa da skoro zakipi. Pomiješajte agar-agar 
s malo soska od trešnje i dodajte ga, stalno miješajući,soku od 
grožđa. Neka kratko zakipi,pa nastavite kuhati još oko 5 
minuta. Na kraju dodajte rum i ostavite da se hladi. Podijelite u 
5 zdjelica ili čaša na stalku. 


Kremu od svježeg sira i lanenog ulja kašasto izmiješajte s 
vanilijom ili orasima i dodajte je polutekućem želeu, netom 
prije nego što se zgusne. Stavite 2 obilate žlice prilično tvrde 
kreme u sredinu djelomično zgusnutog želea . Krema bi 
trebala potonuti. Ove kreme možete dodati toliko,da žele od 
trešanja okružuje tu bijelu smjesu poput crvenog kaputića. 


131. Zaljubljena lanovita u želeu od vina 


Sastojci ( za 5 osoba) : 
2,5 dl soka od grožđa 
2,5 dl bijelog vina 

8 g agar-agara 

4 žlice mlijeka 


6 žlica lanenog ulja 

2 žličice meda 

200-250 g svježeg kravljeg sira 

1/2 dl vodke ili šljivovice ili švarcvaldskog kirša) 


Priprema: 

Zagrijte sok od grožđa da skoro zakipi. Pomiješajte agar-agar 
s malo vina i dodajte ga, stalno miješajući, soku od grožđa koji 
lagano kuha. Isključite odmah grijalo i, miješajući stalno, 
postupno dodajte ostatak vina. Smjesa želea će se razbistriti 
kroz 5 minuta. Podijelite žele u 5 desertnih posudica (staklene 
zdjelice, čaše na stalku, čaše za šampanjac). 


Odmah nakon toga pripremite kremu od svježeg sira, lanenog 
ulja, mlijeka i meda. Na kraju ovoj kremi dodajte 1/2 dl vodke, 
šljivovice, kirša ili ruma. Razdijelite djelomično zgusnuti, 
napola tekući žele u 5 zdjelica, tako da krema djelomično 
potone u sredinu. Neka se potpuno zgusne, a onda poslužite. 


132. 
Krema od svježeg kravljeg sira i lanenog ulja s preljevom 
od morske krkavine 


Sastojci (za 5 osoba): 

1 šalica lanenog ulja (1,5 dl) 

1/2 šalice punomasnog mlijeka 

3 žličice meda 

250 g svježeg kravljeg sira 

5 žlica morske krkavine, nezaslađene 
5 žlica soka od bijelog grožđa 


Priprema: 

Pripremite kremu na bazi svježeg sira i lanenog ulja kao u 
receptu 1., s mlijekom i medom. Krema treba biti dosta čvrsta, 
što ćete postići dodavanjem čvrstog kravljeg sira. Podijelite tu 
kremu u 5 desertnih zdjelica. Sada pomiješajte jednake 
količine nezaslađenog soka od krkavine i soka od bijelog 


grožđa. Ulijte to u sredinu kreme prije nego što se zgusne, 
tako da tekućina potone na dno kreme. Krema će postati 
čvrsta kad odstoji još 15 minuta. Poslužite kao desert. 


Kombinaciju sokova morske krkavine i grožđa najbolje ćete 
osjetiti kad budete jeli, a ujedno će činiti zgodan kontrast 
blagoj kremi od svježeg sira i lanenog ulja. 


OPĆE UPUTE ZA PRAVLJENJE SLADOLEDA 
(smrznuta jela) 


Sve razne slatke mješavine na bazi svježeg kravljeg sira i 
lanenog ulja, bilo s voćem, bilo aromama poput vanilije, cimeta 
i sl., mogu biti pripremljene i poslužene kao sladoledi. Zbog 
uljnog elementa, ovi sladoledi su lijepo glatki. Bolesnik, koji 4 
priori osjeća odbojnost prema lanenom ulju, na ovaj način 
neće ni primijetiti da uzima svježi kravlji sir i laneno ulje. 


Ima mnogo mogućnosti za pripremanje ovih ukusnih 
pripravaka: svježi kravlji sir, laneno ulje, izmiješani s jabukom i 
hrenom, pa smrznuto. Vrlo je prikladno kad se poslužuje u 
ovom obliku kao predjelo. 


133. 
Sladoled s voćem ili voćnim sokovima 


Sastojci: 

3 žlice lanenog ulja 

2 žlice mlijeka 

1 žlica meda 

100 g svježeg kravljeg sira 

3 obilate žlice malina 

ili 3 žlice bistrog soka od trešanja 


Priprema: 
Pomiješajte svježi sir, laneno ulje, mlijeko i med u mikseru 
(recept 1.). Dodajte ili maline ili sok od trešanja. Izlijte ovu 


polutekuću kremu u kalup za led i stavite u zamrzivač. Ovaj 
voćni sladoled je gladak i lako se vadi žlicom, da biste ga 
ponudili bolesniku za desert. Kombinacija ovog voćnog 
sladoleda i sladoleda od vanilije je odlična. 


134. 
Sladoled od borovnica 


Sastojci: 

3 žlice lanenog ulja 

2 žlice mlijeka 

1 žlica meda 

100 g svježeg kravljeg sira 
3 žlice borovnica 

1 šaka oraha 


Priprema: 

Pomiješajte sir, ulje, mlijeko i med u mikseru (recept 1.). 
Kašasto izmiješajte s borovnicama. Dodajte šaku oraha i još 
kratko miksajte da se orasi dobro usitne, ali da ipak ostanu 
zrnati. Prelijte ovu kremu u kalup za led i zamrznite. Ova je 
mješavina predivna. 


135. 
Vanilija sladoled 


Sastojci: 

3 žlice lanenog ulja 

3 žlice mlijeka 

1 žlica meda 

100 g svježeg kravljeg sira 
1 žličica mljevene vanilije 


Priprema: 
Pomiješajte sir, ulje, mlijeko i med u mikseru. Dobro izmiksajte 
s vanilijom. Prelijte odmah, dok je krema još tekuća, u kalup za 


led i stavite u zamrzivač. Ovaj je sladoled vrlo gladak kad se 
smrzne, lako se poslužuje bolesnicima kao desert, a posebno 
je zgodno kad kombinirate 2-3 sladoleda različitih boja. 


136. 
Kakao sladoled 


Sastojci: 

3 žlice lanenog ulja 

3 žlice mlijeka 

1 žlica meda 

100 g svježeg kravljeg sira 
100 g lješnjaka 

2 žlice kakaa 


Priprema: 

Pomiješajte sir, ulje, mlijeko i med u mikseru. Dodajte lješnjake 
i dalje dobro miješajte, pa na kraju dodajte i kakao. Prelijte 
cijelu smjesu u kalup za led i zamrznite. Ova lješnjacima 
začinjena smjesa dobra je u ranije spomenutim kombinacijama 
boja kao tamni kontrast. Ova sladoledna jela su jako važna za 
jako bolesne osobe, naročito kad općenito nemaju apetita. 


UMACI I PREDJELA 
Recepti 137.-146. 


UMACI i PREDJELA 


Dobar kuhar i gurmanski znalac zna kako umaci daju obroku 
presudnu notu (štih). Izuzetno dobar kuhar zna da tajna dobre 
kuhinje leži u pravilnom izboru i upotrebi masnoća. Ako je 
moguće, masnoće se dodaju na kraju. U tome je tajna i 
poznate, vrlo ukusne, kineske kuhinje. Masnoće se ne smiju 
pregrijavati. "Mrtve" masnoće uništavaju jela i njihovu vitalnu 
bit. Važno je dodati masnoće na kraju, ne pregrijavati ih i, 
povrh toga, izabrati žive, prirodne, visoko nezasićene 
masnoće. Napravite sljedeći eksperiment u vašoj kuhinji: 
pripremite, na primjer, dva curry umaka. Koristite isti recept, 
jedan umak napravite s margarinom, a drugi s lanenim uljem 
bogatim nezasićenim masnoćama i Oleoluxom. Kušajte oba 
umaka. Okus curry umaka je neusporedivo puniji, bolji i blaži 
kad upotrebite Oleolux, koji sadrži prirodno ulje. Možete čak 
dodati još lanenog ulja i aroma će ostati jednako dobra. Na isti 
način je masnoća bitna za okus u gotovo svim jelima. Kao i 
masnoće, umaci predstavljaju bit pripremanja hrane i moraju 
se pripremati s osjećajem. Molim vas, upotrebljavajte samo 
dobro očuvane začine. Ne koristite trave i začine koji su 
spremljeni u papirnatim vrećicama ili stare ostatke davno 
sakupljenih trava, koji su vam na dnu kutije, nego radije 
koristite dobre trave i začine, koji su pakirani u odvojenim, 
čvrsto zatvorenim posudicama. Kombinirajte ih stručno i 
pažljivo. Profinjen umak svjedoči o profinjenoj osobnosti. To 
vrijedi i za vruće umake kao i za umake za salatu na bazi 
majoneze od svježeg sira i lanenog ulja. Znamo da su dobri 
umjetnici i izvrsni kuhari. Vrlo su poticajne i sirijske i turske 
kombinacije raznih vrsta orašastih plodova sa češnjakom, 
paprom i paprikom, u dobrim umacima, bogatim uljem. Te 
kombinacije su zanimljive i kao umaci i kao predjela od 
orašastih plodova plitici s povrćem. Začinske trave se uvijek 
mogu čuvati u mirisnim bočicama u mješavini ulja i octa 
(vinaigrette). Tek kad se domaćici oduzme meso i gotovi 


mesni pripravci, ona će početi razvijati svoje kuharske 
sposobnosti i sposobnosti majstora kuhinje i stola. Ako kuhar 
dopusti svojim idejama i _ mogućim kombinacijama punu 
slobodu, bit će u stanju dati jelima svoj osobni ton (osobni 
dodir). Ako je istina da "put do srca prolazi kroz želudac", onda 
ovi ukusni umaci mogu učiniti da kuhar bude obljubljen među 
svima. 


137. 
Sirijsko predjelo | 


Sastojci: 

50 g oraha 

50 g lješnjaka 

50 g badema 

50 g pinjola 

1 žličica paprike 

1/2 žličice ljute paprike 
1 luk, srednji 

2-3 češnja češnjaka 
2 žlice lanenog ulja 
2 žlice Oleoluxa 


Priprema: 

Stavite 2 žlice lanenog ulja u mikser i postepeno dodavajte 
orašaste plodove, začinite paprkom i paprom i miksajte. 
Otopite Oleolux u tavi, dodajte sitno nasjeckani luk i zgnječeni 
češnjak i pržite dok ne pozlatni. Dodajte sve orašaste plodove, 
ulje i papar, stalno miješajući drvenom kuhačom. Nakon samo 
nekoliko sekundi dodajte šalicu vode. Neka kratko proključa, 
pa maknite u stranu. 


Ova smjesa s orašastim plodovima odlična je kao predjelo 
povrću i, ako joj dodate malo više vode i malo soli, kao umak 
koji se poslužuje s rižom, heljdom, krumpirom ili s jelima od 
svježe ribe. 


138. Sirijsko predjelo II 


Sastojci: 

50 g oraha 

50 g lješnjaka 

50 g badema 

50 g pinjola 

3 žlice krušnih mrvica (od cjelovite pšenice) 
3-4 češnja češnjaka 

1/2 šalice (75 g) lanenog ulja 
sok od 1-2 limuna 

sol 

2 žlice Oleoluxa 


Priprema: 

Pomiješajte ulje, sok od limuna i orašaste plodove u mikseru. 
Dalje miksajući, dodajte češnjak. Otopite Oleolux u tavi. 
Dodajte mu krušne mrvice, stalno miješajući, a nakon nekoliko 
sekundi (pola minute), dodajte i cijelu smjesu od orašastih 
plodova. Stavite ovaj umak u zdjelu, gdje ga možete 
pomiješati ili sa Sitno narezanim listovima endivije ili sa 
salatom od cikorije. Ovo je odlično u kombinaciji s 1/2 
staklenke slatko/kisele paprike, koristeći i paprike i blagi ocat u 
staklenci. U drugim varijantama možete koristiti ukiseljeni 
kopar i drugi miješani kiseliš. Ako želite, možete dodati i 
jabučnog octa. Ova je kombinacija vrlo ukusna. 


139. 
Umak od oraha i paprike 


Sastojci: 

200-250 g luka 

3 češnja češnjaka 
200-250 g oraha 

1-2 žlice slatke paprike 
1 šalica lanenog ulja 

2 žlice Oleoluxa 


po želji: 1 žlica listića kvasca i/ili 1 žlica umaka od soje 


Priprema: 

Stavite ulje i orahe u mikser. Otopite u tavi Oleolux i dodajte 
sitno nasjeckani luk. Pržite dok ne počne žutiti i tek onda 
dodajte zgnječeni češnjak i papriku. Na kraju dodajte orahe i 
laneno ulje. Nakon što ste to kuhali nekoliko sekundi, dodajte 
dovoljno vode da napravite kremasti umak. Posolite po ukusu. 
Okus možete promijeniti ako dodate 1 žlicu listića od kvasca ili 
umaka od soje. 


140. 
Curry umak 


Sastojci: 

125 g Oleoluxa 

2-3 žlice brašna od soje 

1 žlica umaka od soje, aromatična sol 

1/2 šalice lanenog ulja 

1/2 šalice mlijeka 

1 šalica rižine vode ili povrtne juhe 

1 obilata žličica dobre istočnoindijske mješavine curry-a 


Priprema: 

Otopite Oleolux u unaprijed zagrijanoj tavi. Odmah dodajte 
sojino brašno i miješajte drvenom kuhačom dok se lijepo ne 
izjednači, ali da ne posmeđi. Dodajte nešto tekućine (bilo koju 
vrstu povrtne juhe, koja vam je na raspolaganju ili vode od 
riže) i stalno miješajte. Nakon što je kratko prokuhalo, dodajte 
obilatu žličicu curry-a, laneno ulje i mlijeko. Umak bi trebao biti 
gladak, a ulje se ni bi smjelo vidjeti. 


Ovaj je umak jako začinjen i odličan je s jelima od riže i heljde. 
Sljedeća pogreška se često događa: jelo se kuha predugo, a 
to uzrokuje razblaživanje okusa, pa jelo postaje prezačinjeno. 
Također, uništavanjem masnoće koja sadrži laneno ulje, 
upropašćujete inače puni, aromatični okus. 


141. 
Umak od hrena 


Sadržaj: 

125 g Oleoluxa 

2-3 žlice sojinog brašna 
začinska sol 

1/2 šalice lanenog ulja 
1/2 šalice mlijeka 

1 šalica juhe od povrća 
2 žlice ribanog hrena 


Priprema: 

U tavi pripremite sojino brašno kako je opisano u receptu 140. 
(curry umak). U mikseru kašasto izmiješajte hren s mlijekom, 
pa to dodajte vrućem umaku od soje. Ako volite žešći umak od 
hrena, poslužite ga bez ponovnog zagrijavanja. 


142. 

Umaci od voća.napravljeni od čistih sokova 
Sastojci: 

250 g soka od trešnje ili 


od ribizla ili 

od borovnica sa 
250 g soka od grožđa 
3 g agar-agara 


Priprema: 

Zagrijte umak od grožđa. Otopite agar-agar u malo voćnog 
soka i dodajte ga, stalno miješajući, u vrući sok od grožđa. 
Dok se kuha, postepeno dodavajte ostatak nezaslađenog 
soka. Ostavite da se hladi. Ovaj voćni umak se poslužuje kao 
desert uz slatke kreme na bazi svježeg sira i lanenog ulja, kao 
što su krema od banane ili od vanilije, ali isto je tako dobar i uz 
jela od heljde. Prema vašem ukusu možete promijeniti aromu, 
ako nezaslađenom soku od trešanja dodate 1 žlicu ruma. 


143. 
Umak od rajčice s ili bez paprike 


Sastojci: 

125 g Oleoluxa 

2-3 žlice sojinog brašna 

aromatična sol 

1 žlica umaka od soje 

1/2 šalice mlijeka 

1 luk 

1-2 češnja češnjaka 

200-250 g rajčice ili 1 limenka paste od rajčice 

po želji: paprike 
1 limenka pritamina (paprika) 
Slatko-kisele paprike iz staklenke 


Priprema: 

Pripremite umak od sojinog brašna kao u receptu 140. Otopite 
u tavi Oleolux i dodajte sitno nasjeckani luk. Kad dobije zlatnu 
boju, dodajte sojino brašno i zgnječeni češnjak. Nastavite kao 
u receptu 140., koristeći do 250 g rajčice i 1/2 šalice mlijeka 
kašasto izmiksanih u mikseru. Ako nemate na raspolaganju 
svježe rajčice, zamijenite ih pireom od rajčice iz limenke, iz 
dućana za zdravu prehranu. Začinite solju, sojinim umakom i s 
1/2 žličice meda. 


Druga varijanta: moguće je da umaku od rajčice dodate 
papriku. Za ovo koristite svježe, sitno narezane paprike, 
pritamin papriku iz dućana za zdravu hranu ili slatko-kisele 
paprike iz staklenke, također iz dućana za zdravu hranu. 


144. 
Umaci za salate od soje, slatki i začinjeni 


Sastojci: 
3 žlice sojinog umaka 
3 žlice vode 


2 žlice jabučnog octa 

1 češanj češnjaka 

1 žličica meda 

2 žlice lanenog ulja 

2 žlice bućinog ulja 

1/2 žličice đumbira 

1 žličica narezanog kokosovog oraha 


Priprema: 


a) 


Jednostavno pomiješajte umak od soje,vodu,ocat i 
med. Zatim dodajte zgnječeni češnjak. Na kraju 
dodajte laneno i bućino ulje. Ovaj je umak odličan s 
endivijom ili cikorijom. 


b) Postići ćete vrlo zgodnu varijantu ako dodate narezani 
kokosov orah, koji se ili namakao preko noči ili ste ga 
izmiksali sumakom od soje. 

Cc) Ukusna je i varijanta kad dodate đumbir. 

d) Obje gornje varijante, narezani kokos ili đumbir, mogu 
se koristiti odvojeno ili kombinirano. Ako želite, možete 
dodati i bućino ulje. Možete iznaći još upotreba ovog 
umaka od soje kad pripremate chutney-e ili razne 
mješavine na bazi svježeg sira i lanenog ulja 

145. 

Turski umak za salatu 
Sastojci: 

75 g oraha 


2 žlice svježeg kravljeg sira 

2 žlice lanenog ulja 

2 žlice Oleoluxa 

3 žlice krušnih mrvica od cjelovite pšenice 
3 češnja češnjaka 

sok od 1-2 limuna 

1/2 žličice meda 

malo ljute paprike 

sitno nasjeckani kopar 


peršin 
listovi peperminta 
1 žlica mlijeka 


Priprema: 

Dobro izmiksajte kravlji sir, laneno ulje, mlijeko i limunov sok. 
Dodajte med, sol, papriku, sitno nasjeckane začinske trave i 
zgnječeni češnjak. Dobro promiješajte sve zajedno i izlijte u 
zdjelu. U tavi kratko zagrijte Oleolux i krušne mrvice i prelijte 
preko umaka u zdjeli. Promiješajte kratko, da dobro umiješate 
vruću masnoću, pa poslužite. Ovaj se umak može posluživati 
uz salate, uz pliticu sa sirovim povrćem ili kombinirano s 
raznim vrstama ribanog povrća, ili s kuhanim povrćem. 


146. 
Umak od sirove jabuke — razne varijante 


Sastojci: 

1-1,5 jabuka po osobi 

po izboru: sok od jabuke 
sok od dunje 
sok od grožđa 
bistri sok od trešnje 


Priprema: 

Stavite šalicu soka od jabuke u mikser (blender). Bistri sok od 
dunje ili trešnje je također odličan. Dok blender radi, u 
pokriveni kontejner dodajte začinjene jabuke. Bit će više 
umaka od jabuke od relativno manjih količina soka, ako 
dodajete komade jabuke postupno. Umak od sirove jabuke je 
u ovom obliku lako probavljiv, čak i za bolesne. Može se 
konzumirati u kombinaciji s heljdom (recepti 78. i 80.) ili s 
kolačićima od usitnjenog, sirovog krumpira. | tada je lako 
probavljiv i za one koji se ne osjećaju dobro. 


PRIJEDLOZI JELOVNIKA 
Recepti 147.-156. 


PRIJEDLOZI JELOVNIKA 
(KOMBINACIJE OBROKA) 


147. 
Plitica sa salatama; plitica s povrćem i heljdom 


Plitica sa salatama 

Kombinirajte endiviju, matovilec ili potočarku s ribanim 
celerovim korijenom ili s ploškama cikle. Ukrasite lučicama iz 
staklenke i ribanom korabom. Tada sve prelijte majonezom 
(recept 16.) ili varijantama predloženima u receptima 17. — 24. 


Povrtna plitica s heljdom 

Izaberite 3-4 vrste povrća. Svako povrće začinite različitim 
začinom: prokulice mažuranom i umakom od soje, pola 
špinata pripremite s listićima kvasca i umakom od soje, a 
drugu polovicu s umakom od soje i muškatnim oraščićem, 
ploške celerovog korijena se pospu s mnogo ribanog zrelog 
sira gaude. Poslužite to s heljdom koja je još zrnata (recept 
79.) ili pripremljena kao kaša (recept 78.). Stavite hrpicu heljde 
u sredinu plitice, a povrće aranžirajte u prsten oko nje 
(vizualno privlačno!). 


Svježi kravlji sir s lanenim uljem kao desert 
Izaberite jedan od mnogih recepata za deserte od svježeg 
kravljeg sira i lanenog ulja (npr.132.) 


148. 
Svježi kravlji sir s lanenim uljem — pripremljeno drukčije 


Povrtna juha 
Zagrijte šalicu povrtne juhe, koja vam je možda ostala od 
prethodnog dana, (voda od špinata, od poriluka, celera, 


zelenih mahuna i sl.), U 1/2 litre (2 šalice) dodajte malo svježe 
naribanog muškatnog oraščića, soli, crnog i bijelog papra, 1 
obilatu žlicu Oleoluxa i 2 obilate žlice listića od kvasca. 
Poslužite ovu juhu u šalicama za juhu prije glavnog obroka. 


Svježi kravlji sir i laneno ulje s krumpirima 

Skuhajte neoguljene krumpire i poslužite s dvije različito 
začinjene smjese od kravljeg sira i lanenog ulja. Na primjer: 
izmiksajte 100 g lanenog ulja, 100 g mlijeka i 250 g svježeg 
sira. Izlijte pola u zdjelu i miješajte s 1 žličicom mljevenog kima 
i 1 žlicom kima u zrnu. Drugu polovicu smjese izmiksajte 
kašasto i još u mikseru dodajte 200 g peršina. Obje smjese 
začinite s malo soli i poslužite s krumpirom. Ovo jelo možete 


dalje mijenjati ili poboljšavati koristeći mnoge recepte za 
chutney-e (29.-36.) ili za majoneze od svježeg sira i lanenog 
ulja (16.-24.) 


Za desert napravite voćnu pjenicu po receptu 123. 


149. 
Nove kombinacija 


Povrtna juha sa sirovim dodacima 

Sačuvajte vodu u kojoj su se kuhali špinat i/ili mrkva, poriluk, 
celer, mahune, korijeni peršina. Začinite 1/4 dl (1 šalica) te 
juhe 1 žlicom Oleoluxa, 1 žlicom umaka od soje, 1 žlicom 
mažurana,1 žličicom boražine, s malo aromatične soli, malo 
bijelog i crnog papra, 1/2 žličice ljute paprike i, konačno, 1 
žlicom kondenziranog mlijeka. Ova vruća juha poslužuje se 
odmah u šalicama za juhu. Možete je kombinirati sa sljedećim: 
u mikseru kašasto izmiješajte sirovu mrkvu i korabu s malo 
povrtna juhe i dodajte to u juhu. Ova topla, sirova hrana dobro 
odgovara bolesnima, a dobra je zimi i za zdrave osobe. 


Riža sa salatom 
Kao glavno jelo možete izabrati ili jelo od riže ili od heljde 
(recepti 86.-89. ili 78.-80.) uz pliticu sa salatama, možda 


recept 70. s majonezom od banane ili jednostavno juhu od 
heljde recept 81. 


Linomel Vezuv 

Za desert će vam odgovarati Linomel Vezuv, recept 122., 
pjenušavi snijeg od vina recept 124. ili voćna pjenica 123., kao 
pripravci na bazi svježeg sira i lanenog ulja, kada se poslužuju 
s glavnim jelom. 


150. 
Mali obrok 


Plitica sa salatom i majonezom s krumpirom 

Jednostavno poslužite pliticu s raznim salatama zajedno s pire 
krumpirom i prženim krumpirom, pripremljenim s mnogo luka i 
Oleoluxa. 


151. 
Prikladno za jako bolesne 


Ribana jabuka s linomelom 
Kao sirovo jelo, umjesto plitice sa salatama, neka bude ribana 
jabuka sa žlicom linomela. 


Juha s jednim dodatkom 

Poslužite tanjur juhe, pripremljene od dobro začinjene povrtne 
juhe, s dodatkom zrnate heljde kao u receptu 81. Heljdu 
posebno skuhajte kao kašu ili u zrnatoj formi, kao u receptima 
78.,79., i 80. 


Vinska krema 

Prehrambena vrijednost menija se pojačava kremom od 
svježeg sira i lanenog ulja za desert. Na primjer onom, koja je 
začinjena s 2 žlice slatkog vina, ruma ili konjaka.. 


152. 
Brzi obrok 


Juha od kiselog kupusa 
Juha od kiselog kupusa s heljdom, pripremljena kao u receptu 
83. 


Ananas s kremom od đumbira 

Za desert poslužite kremu na bazi svježeg sira i lanenog ulja, 
začinjenu cimetom i đumbirom, na kriški ananasa ili u 
kombinaciji s pola zrele kruške. 


153. 
Mali meni 


Plitica sa salatama i začinjenom heljdom 

Plitica sa zelenom salatom, sitno nasjeckanim paprikama i 
tanko narezanim krastavcem, sve  preliveno majonezom 
(recept 16. ili 17.-24.); kao dodatak poslužite začinjenu heljdu 
s narezanim kokosovim orahom (recept 82.). 


Vruća trešnjina krv 
Za desert poslužite čašu vrućeg, bistrog soka od trešanja (ili 
grožđa), začinjenog cimetom i muškatnim oraščićem. 


154. 
Gosti vam se pridružuju za stolom 


a) Juha od povrća 

šalica bistre juhe od povrća, začinjena listićima kvasca, 
Oleoluxom, paprikom, umakom od soje i s malo papra 

b) Posebno fina salata 

u maloj posudi, na listu zelene salate poslužite salatu od 
celerovog korijena s bananom (recept 67.) i ukrasite crvenom 
paprikom i slatko-kiselom rajčica paprikom iz staklenke. 


c) Plitica povrća s orašastim plodovima 

povrtna plitica s komoračem; korijen celera posut sirom ili u 
kombinaciji sa sirijskom smjesom od orašastih plodova; špinat 
s lukom; kuhana mrkva; listovi bijele vrzine preliveni turskim 
umakom (recept 145.) — posluženo s cjelovitom rižom, 
kuhanom tako da ostane zrnata, s malo soli. 

d) Desert: Zaljubljena Linovita (recept 127. i 131.) 


155. 
Meni s ruskim naglaskom 


a) Povrtna juha s kašastom rajčicom 

Dobro začinjena juha od povrća s mnogo kašasto izmiješanih 
rajčica ili rajčice iz tube, s dodatkom mlijeka ili kondenziranog 
mlijeka prije posluživanja. 

b) Nabujak od sira 

U malom kalupu za nabujak (sufle) poslužite nabujak od 
naizmjeničnih slojeva ploški od korijena celera i ribanog sira, s 
najgornjim slojem od dobro začinjene zrnate heljde (recept 
79.) 

c) Plitica s povrćem, posebno začinjena 

Kiseli kupus pripremljen s paprikama, posut kvascem (recept 
108.) i poslužen s krumpirom .Sve ovo prelijte vrućim 
Oleoluxom, začinjenim zgnječenim češnjakom. Posebno za 
ovo jelo od kiselog kupusa, Oleolux je zgodno začiniti s 
nekoliko žlica listića kvasca, umjesto češnjakom. 

d) Krema od vodke 

Kremu od svježeg sira i lanenog ulja začinite sokom od limuna 
ili naranče. Možete umiješati grubo mljevene lješnjake i, na 
kraju, pojačati vodkom. 


156. 
Zabava s istočno-indijskim varijantama 


Suđe od kineskog porculana: 
10 malih zdjelica, promjera 9 cm 


10 malih zdjelica, promjera 10,5 cm 

10 plitkih kineskih zdjelica, promjera 10 cm 

10 plitkih kineskih zdjelica, promjera 6,5 cm 

1 vrč za umak od soje, u obliku malog čajnika, 5 cm visok 
1 kineski čajnik za zelene čajeve,15 cm visok 

3 male zdjelice, promjera 16 cm 

1 velika zdjela s poklopcem, promjera 25-30 cm 


Glavno jelo (za 6 osoba) 
A — Skuhajte 3 šalice cjelovite riže u 6 šalica vode. U kipuću 
vodu dodajte nekoliko kapi limuna, tako da riža ostane zrnata. 
Lakše je sačuvati zrnati oblik, ako koristite cjelovitu rižu. Ova 
se riža poslužuje u velikoj zdjeli s poklopcem, bez dodavanja 
soli, bez masnoća i bez ikakvih začina. 
Možete prerezati 4 banane po đužini na pola, prepržiti ih malo 
u tavi i aranžirati preko riže. 
B — Pripremite sljedeće za posluživanje u malim Zdjelicama, 
promjera 16 cm: 

1. curry umak, recept 140. 

2. sirijski umak I, recept 137. 

3. začinjena zrnata heljda, recept 79. 


C — Stavite umak od soje u mali odgovarajući vrč, da bude 
spreman za posluživanje. 
D — Predjela (sad počinje zabava) 
a) Pripremite osnovnu smjesu za chutney I., napravljenu 
na bazi svježeg sira i lanenog ulja kao u receptima 29.- 
30., zatim crvenu smjesu za chutney II., napravljenu s 
jabukom i sokom od cikle, zatim još tscha tschi I. s 
orasima i češnjakom i tscha tschi II. sa slatkim 
dodatkom soka od jabuke, soka od grožđa ili s malo 
meda kao u receptima 37.-38. 
b) Predjela za 10 malih zdjelica, promjera 10,5 cm 
1. Ogulite kiselu jabuku i narežite je na kockice od 
1 cm. 
2. Naisti način nasjeckajte dugi krastavac. 
3. Isto napravite s ukiseljenim koprom. 
4. Uzmite 250 g lučica iz staklenke. 


csi odd 


Uzmite 250 g slatko-kiselih paprika iz staklenke 
i narežite ih na kockice. 

Narežite, po mogućnosti svježi, ananas na male 
komadiće. 

Svježi ili sušeni narezani kokos poslužite takav. 
Narezani kokos, lagano popržen, suh 

Pinjoli, kratko zagrijani 


. Pripremite češnjakovo ulje na sljedeći način: 


rastopite u unaprijed zagrijanoj tavi 1/2 šalice 
Oleoluxa s 5 češnjeva zgnječenog češnjaka i 
zagrijte vrlo kratko (najviše 1/2 minute). Češnjak 
ne smije posmeđiti. Zatim odmah dodajte 1/2 
šalice lanenog ulja. Kratko promiješajte i prelijte 
to ulje u deset zdjelica. 


c) U manje zdjele promjera 9 cm stavite po 1 žlicu svakog 
od gornjih predjela (1-9), tj. jabuke, krastavac, luk itd. U 
svaku od njih dodajte ili chutney I. ili II., ili tscha tschi I. 
ili 1I., i promiješajte. Koristeći gore spomenuta predjela 
1.-9. i 4 gotove paste (chutney i tscha tschi) možete 
pripremiti 36 varijanti, a da ne upotrebite deseto 
predjelo — ulje od češnjaka. Dodavanjem 1 žlice ulja od 
češnjaka u svaku od 4 paste, dobivate još 36 odličnih 
varijanti. Na ovaj način možete dobiti još varijanti od 
ove 4 paste — dodajte ih u male zdjelice i promiješajte. 
U desetu malu zdjelicu stavite sitno nasjeckane datulje. 
Preko toga prelijte curry umak (pripremljen kao B.) i 
poslužite vruće. 

U velike plitke zdjele stavite: 


1 
2 


Č 
3 
4 
5 
6 


tanko narezane kolutove sirovog luka 
kolutove luka, staklasto popržene na 


ešnjakovom ulju iz zdjele br. 10. 


tanke ploškice badema (narezane na mašini) 
pritamin (vrsta kečapa od te paprike) 

kečap od rajčice 

hren, kašasto pripremljen u mlijeku, sa žlicom 


umaka od soje na vrhu 


7. 


ploške banane, složene na hrpicu i posute 


crvenom paprikom 


8. 2 žlice tscha tschija I. sa žlicom pritamina 


9. 2 žlice tscha tschija II. sa žlicom pritamina 
10. — 2žlice tscha tschija s malo korijandera (na vrhu 
noža) 


e) Sada još nismo upotrebili 10 malih plitkih zdjelica. One 
su prikladne za posluživanje posebno papreno 
začinjenih jakih jela. Na primjer, napunite: 

1. 3 zdjelice sa tscha tschijem | 

2. 3 zdjelice sa tscha tschijem II 

3. 3 zdjelice sa chutney-em II 

4. 
Sada stavite u prvu od svake tri zdjelice (1a., 2a., 3a.) pet kapi 
tabaska; u drugu od svake tri zdjelice (1b., 2b., 3b.) crnog i 
bijelog papra na vrhu noža i malo ljute paprike; u svaku treću 
od svake tri zdjelice (1c., 2c., 3c.) dodajte ljutu papriku ili 
pritamin. Možete također dodati 1/2 žličice curry praha ili 
đumbira. 
U 10. malu zdjelicu stavite žlicu ulja od češnjaka (opisano pod 
b., predjalo 10.) s 5 kapi tabaska i crvene paprike na vrhu 
noža. Poslužite vruće, po mogućnosti na zagrijanim tanjurima. 


I sljedeće se također može koristiti kao predjelo: 

- salata od patliđana 

- papar u zrnu 

- tanko narezane paprike 

- istočno-indijski pečeni kolačići ili, u Njemačkoj, raženi kruščići 
(Knaeckebrot), za osobe koje se ne osjećaju dobro 


POSEBNE OKOLNOSTI 
- za djecu, Recepti - 157. - 161. 
- za vrlo bolesne osobe, Recepti - 162. - 166. 


157. 
Posebne okolnosti 
Za djecu I 


Sastojci: 

3 žlice linomela 

3 žlice zobenih pahuljica 
2,5 dl vode 


Priprema: 

Stavite zobene pahuljice u hladnu vodu, pa neka zakipi. Ovoj 
kaši dodajte linomel i neka ponovo brzo zakuha, a onda 
ostavite da stoji 10 minuta, da nabubri. Propasirajte cijelu 
smjesu. Ova kaša je vrlo zdrava za djecu i može se 
kombinirati s malo mlijeka. Također je dobra za reguliranje 
probave. 


158. Za djecu II 


Sastojci: 
(pogledajte recept 157. i dodajte 1/2 dl soka od mrkve) 


Priprema: 
Pripremite kašu kao u receptu 157. Umiješajte svježe 
iscijeđeni sok od mrkve u vruću kašu i odmah dajte djetetu da 
popije. Svježe iscijeđeni sok ne smije dugo stajati prije 
upotrebe. 


159. Za djecu III 


Sastojci: 
(pogledajte recept 157. i dodajte 1/2 dl svježe iscijeđenog soka 
od naranče) 


Priprema: 
Pripremite kašu kao u receptu 157. i dodajte svježe iscijeđeni 
sok od naranče. 


160. Za djecu IV 


Sastojci: 
(pogledajte recept 157. i dodajte 1/2 dl soka od grožđa) 


Priprema: 
Pripremite kašu kao u receptu 157. i umiješajte 1/2 dl soka od 
bijelog ili crnog grožđa. 


161. Za djecu V 


Sastojci: 
(vidi recept 157.) 
2 žlice vrlo sitno naribane jabuke 


Priprema: 
Pripremite kašu kao u receptu 157. i pomiješajte zajedno s vrlo 
fino naribanom jabukom. Dajte djetetu da odmah popije. 


162. 
Za vrlo bolesne 1. 


Sastojci: 
(vidi recept 157.) i dodajte: 


1 i 1/2 dl soka od naranče ili pomiješanih sokova od naranče i 
grožđa, ili soka od trešnje, ili soka od crvenog ili crnog ribizla, 
ili soka od borovnice — svaki pomiješan s jednakom količinom 
soka od grožđa. 


Priprema: 

Zobena kaša kao u receptu 157. može biti baza za mnoge 
ukusne kombinacije koje su hranjive i lako probavljive za vrlo 
bolesne osobe. Pomiješajte 1 i 1/2 dl ove kaše sa 1 i 1/2 dl 
soka od naranče, ili soka od grejpa ili 1 i 1/2 dl bilo kojeg od 
spomenutih voćnih sokova, pomiješanih pola-pola sa sokom 
od grožđa. Ovi nezaslađeni sokovi su vrlo dobri za jako 
bolesne i oni ih dobro podnose u ovoj kombinaciji, čak ako 
ponekad i ne podnose čiste sokove. Također pogledajte 
deserte 122.-136. 


163. 
Za vrlo bolesne 2. 


Sastojci: 

( vidi recept 157.) 

dodajte kremu od svježeg kravljeg sira i lanenog ulja s 
vanilijom kao u receptima 1. i 2. 


Priprema: 

Pripremite kašu kao u 157. i stavite je u šalicu za juhu. 
Prekrijte još vruće kašu s 2 žlice čvrste, dobro promiješane 
kreme od vanilije na bazi svježeg sira i lanenog ulja, kao u 
receptima 1. i 2. ili 131. 


164. 
Za vrlo bolesne 3. 


Sastojci: 
(vidi recept 157.) 


krema od svježeg kravljeg sira i ulja od sjemnki lana s 
limunom 
1 žlica kašice od badema 


Priprema: 

U kašu iz recepta 157. lagano umiješajte 1 žlicu kašice od 
badema (iz dućana sa zdravom hranom). Prekrijte s 2 žlice 
kreme od limuna na bazi svježeg sira i lanenog ulja. Poslužite 
u šalici za juhu. 


165. 
Za vrlo bolesne 4. 


Sastojci: 

(vidi recept 157.) 

krema od svježeg kravljeg sira i lanenog ulja s limunom i 
bananom 


Priprema: 

Pripremite kašu kao u receptu 157. i stavite je u šalicu za juhu. 
Kremu s limunom kao u receptu 1. pripremite posebno i žlicom 
stavite na vrh napitka od kaše. 


166. 
Za vrlo bolesne 5. 


Sastojci: 

(vidi recept 157.) 

1-2 žlice crnog vina 

0,3 dl vodke ili konjaka ili šljivovice ili kirša ili ruma 


Priprema: 

Pripremite zobenu kašu kao u receptu 157., a na kraju dodajte 
2 žlice crnog vina. Stavite u šalicu za juhu, prekrijte s 2 žlice 
kreme od svježeg sira i lanenog ulja, začinjene kao u 
receptima 1., 127. ili 131. Važno je da se žestoka alkoholna 


pića umiješaju u kremu od svježeg sira odvojeno, po uputama 
iz recepata 127. i 131. 


SMJERNICE PREMA BOLJEM ZDRAVLJU 


Zabranjeno za bolesne 

Zabranjene su sve masnoće, osim lanenog ulja i Oleoluxa, kao 
i bijeli šećer i svi pripravci koji sadrže bijeli šećer. Prirodni 
šećeri, kao oni u voću, su dopušteni. Strogo izbjegavajte sve 
vrste kobasica i prerađenih mesa, sve pečene proizvode iz 
pekarnice (iza dobro zdravlje je razarajuća kombinacija 
hidrogenizirane ili masti životinjskog podrijetla sa šećerom). 
Ako morate jesti vani, vrlo je važno da posvetite pažnju izboru 
masnoća. Ako imate priliku, ponekad je moguće da zatražite 
da vam se hrana pripremi s Oleoluxom. U okviru ovog režima 
prehrane na bazi ulja i bjelančevina, kajgane ili jaja pržena s 
mašću ili slaninom mogu uzrokovati probleme. 


Perad i divljač s konzervansima mogu također loše djelovati, 
ako vam je zdravlje nestabilno. 


Dok ste na putu 

Pomoću prehrane na bazi ulja i bjelančevina možete se 
zaštititi dok ste na putu, tako da naručujete svježu ribu kao što 
su pastrva, štuka ili šaran. 


Strogo izbjegavajte konzerviranu ribu, rakove _ i druge 
proizvode iz delikatesnih dućana, jer oni često sadrže umjetne 
boje i kemijske konzervanse. 


Dok ste na putu uvijek se možete brinuti za sebe s linomelom i 
vrućim ili hladnim mlijekom i/ili voćnim sokovima. 


Ulje od jetre bakalara? 

Nekad poštovano ulje od jetre bakalara bilo je korisno zbog 
više nazasićenih masnih kiselina. U novije doba postalo je 
uobičajeno, da se to ulje zagrijava na visokim temperaturama, 
da bi što duže moglo trajati na policama. Posljedica je, da ulje 
od jetre bakalara, koje je tretirano na taj način, može 
uzrokovati ozbiljnu zdravstvenu štetu. Ista stvar je i s mnogim 
uljima u ribljim konzervama. 


Izlaz iz labirinta prehrambenih savjeta 

Čovjek se mora zapitati što je vrijedno i važno, što je manje 
važno i što je riskantno za nečije zdravlje u vezi s kemijskim 
dodacima hrani. Ne treba pitati samo "što je zabranjeno, a što 
dopušteno?". Vitamini su potrebni. Njih ima u odgovarajućim 
količinama u svježem voću i povrću, kao i potrebnih elemenata 
u tragovima. Ali, čovjek ne može samo od toga živjeti! 


Tri osnovna elementa prehrane moraju, pod svaku cijenu, biti 
izbalansirana — ugljikohidrati, bjelančevine i mansoće. Osnovni 
hranjivi sastojak, masnoća, bitna je za život i značajna za 
svaku vitalnu funkciju. U usporedbi sa svim ostalim hranjivim 
sastojcima, masnoća sadrži daleko najviše energije koja je 
tijelu neposredno dostupna. 


Masnoće u svom bogatstvu elektrona 

sadrže princip stvaranja života 

Srčani napadi, srčani zastoji, masna jetra s nepravilnom 
funkcijom mjehura, stvaranje tumora, arterioskleroza, reuma i 
bolesti zglobova, suhe sluznice i u želucu i u crijevima — sve 
su to bolesti nastale zbog isključivanja ili ne-integriranja 
masnoća u prehranu. 


Svako živo tkivo kaže "ne" masnoćama koje su strane našem 
tijelu. To se jasno ispoljava kroz izolaciju i odbacivanje 
električno-neutralnih, praznih masnoća. Ti simptomi bolesnog 
metabolizma masnoća ne mogu se ispraviti jednostavnim 
uklanjanjem svih masnoća. Eliminiranje štetnih masnoća je 
doista potrebno, ali prava će pomoć biti jedino ako uzimamo 
"dobre" masnoće. Među njima naglašavamo masnoće topive u 
vodi. Masnoće u sjemenkama lana, dakle masnoće bogate 
elektronima, koje svojim nabojem privlače bjelančevine, 
postaju topive u vodi, kada su u kombinaciji s "dobrim" 
bjelančevinama, kao što je slučaj u svježem kravljem siru. One 
sprječavaju patološku izolaciju masnoća i poboljšavaju lučenje 
sluzi u svm organima i sluzavim opnama. One pune zalihe 
energije, potrebne za impulse koji reguliraju rad srca. One 


privlače kisik i stvaraju rezerve kisika, koje su jednako važne 
sportašu, kao i rekonvalescentu. 


Sportska prehrana 

Sportska prehrana mora biti lagana. Velike količine hrane u 
želucu — ometaju sposobnost izvođenja raznih vježbi. 
Koncentrirani izvori energije, međutim, koja se lako aktivira, 
djeluju dostatno i učinkovito i za sprintera, kao i za trkača 
maratona, koji treba sposobnost disanja za veću izdržljivost. 


Imajući ovo na umu, preporučuje se sljedeće: 

Za doručak linomel muesli, opisani u receptima 1.-15. Sadrže 
300 - 400 kalorija. Kao masnoću treba koristiti samo Oleolux. 
Bez teških masnoća! Ako želite krto meso, ono mora biti bez 
konzervansa. Konzervansi, koji su respiratorni toksini (otrovi), 
umanjuju vaše sposobnosti. Kemikalije, koje se koriste kod 
tovljenja životinja, također smanjuju razinu sposobnosti 
(performance) kod sportaša. Dnevna prehrana, bazirana na 
ulju i bjelančevinama, sadrži 4.000 kalorija. Ovo je jednako 
važno za sportaša, kao i za nekoga tko obavlja teške fizičke 
poslove, kao i za rekonvalescenta. Naravno, količine se 
kasnije mogu smanjiti. 


Doručak za mlade ljude 

"Puni želudac ne voli učiti". Tako kaže jedna stara latinska 
poslovica. Svi znamo kako obroci, koji se teško probavljaju, 
smanjuju našu sposobnost za razmišljanje. 


Ako djeci za vrijeme jutarnjeg odmora damo sendviče s 
kobasicom ili namaze s neprobavljivim masnoćama, u njihovoj 
ćemo krvi naći sve simptome koji se povezuju s probavnim 
zamorom, koji je posljedica ogromnih obroka. 


Dječja sposobnost da funkcioniraju u školi se definitivno 
poboljšava, a tendencija da se lako umaraju smanjuje se ako 
ih doručak opskrbljuje s dovoljno koncentrirane, energetski 
jake i lako probavljive hrane (nešto voća je prikladan mali 
obrok kroz jutro). Za glavni doručak dobivaju linomel muesle 


(opisane u receptima od 1.-15.). Kad jednom djeca probaju taj 
doručak, neće više nikada poželjeti išta drugo — i opravdano! 


U ovoj uljno-proteinskoj prehrani postoje upute koje će vam 
pokazati da i vrlo bolesna osoba, i uglavnom zdrava osoba, 
koja "ne podnosi nikakvu masnoću", i osoba koja obavlja teški 
fizički posao, i osoba koja ima umni posao ili sportaš, mogu 
izbjeći opterećujuće učinke hrane, koja se teško probavlja. 
Čak je i danas, sa svim opterećenjima naše civilizacije, 
moguće sačuvati ili povratiti zdravlje, kao i sve naše 
sposobnosti. 


*KRAJ- 

